
. πιο ωραία πόλη της Μακεδονίας και µία από τις ωραιότερες των Βαλκανίων, κτίστη- 
κε περί το 315 π.Χ. από τον βασιλιά Κάσσανδρο, ο οποίος έδωσε στη νέα πόλη το 
όνοµα της γυναίκας του, αδελφής του Μεγάλου Αλεξάνδρου. Έτσι, ο Θερμαϊκός απέκτη- 
σε το όμορφο στολίδι του και η Βαλκανική Χερσόνησος την πύλη που επί 2.915 χρόνια -- 
µέχρι σήµερα και ασφαλώς και στο µέλλον - θα τη συνδέει µε τις στρατηγικές θάλασσες 
του κόσμου, όπως είναι το Αιγαίο και γενικότερα η Μεσόγειος. 

Από την εποχή εκείνη η Θεσσαλονίκη γίνεται η κυριότερη πόλη της Μακεδονίας, αν και 
επίσηµα εξακολουθούν να θεωρούνται η Πέλλα, η Πύδνα και οι Αιλγές. 

Μετά την κατάκτηση της Ελλάδας, οι Ρωμαίοι αντιλαμβάνονται τη µεγάλη πολιτική, εµΠο- 
ρική και στρατηγική της σηµασία και την καθιστούν πρωτεύουσα ολόκληρης της ρωμαϊκής 
επαρχίας της Μακεδονίας (146 π.Χ.). Η Εγνατία οδός, που συνέδεσε τη Δύση µε την Ανα- 
τολή δεν θᾳ μπορούσε να περάσει παρά µόνο από εκεί. Σ’ αυτήν την περίοδο η θεσσα- 
λονίκη γιγαντώνεται, ευδοκιμεί και φθάνει στους 200.000 κατοίκους. 

Την σημασία της δεν παραβλέπουν και οι Βυζαντινοί που την οχυρώνουν και την χρησιµο- 
ποιούν ως πρωτεύουσα του «Ιλλυρικού», αλλά και της Ανατολικής Ρωμαϊκής Αυτοκρατο- 


“0 θερµαϊκός 
απέκτησε 

Τ0 όμορφο 
στολίδι του” 


Το «Φρούριον της Καλαμαριάς», οπως λεγόταν τότε 0 Λευκός Πύργος, κτίστηκε από τον Σουλεϊμάν Α΄ Μεγαλοπρεπή. 


. 


ρίας στην οποία εγκαθίσταται ο αυτοκράτορας 
Γαλέριος (293 -- 311 μ.Χ.) πιθανώς ο Μέγας 
Κωνσταντίνος -- πριν εγκατασταθεί στην Κων- 
σταντινούπολη -- και ο Μέγας Θεοδόσιος (379 -- 
395 μ.Χ.) όταν αναγορεύθηκε αυτοκράτορας του 
ανατολικού τμήματος του Βυζαντινού κράτους. 
Όμως, η Νύμφη του θερμµαϊκού τραβάει τους επι- 
ὄρομείς όπως το φώς τα κουνούπια, 
Από τον 90 αι. μ.Χ. κιόλας, αποκρούεται η επι- 
ὅρομή των Γότθων και στους 17 αιώνες που θα 
ακολουθήσουν θα δέχεται συνεχώς επιδρομές. 
Αρκετές φορές κατακτήθηκε από διαφόρους, εί- 
ναι όµως χαρακτηριστικό ότι ποτέ δεν μπόρεσαν 
να την καταλάβουν οι Βούλγαροι. 
Επί Ιουστινιανού (527 -- 565 μ.Χ.) ισχυροποιού- 
νται τα τείχη της, µέσα στα οποία θᾳ καταφεύγει 
0 πληθυσμός και θα προστατεύουν την πόλη µε 
την βοήθεια του προστάτη της Αγίου Δημητρίου. 
Οι επιδρομές είναι ατελείωτες και οι επιδρομείς 
πολυποίκιλλοι: 
Οι «Σκλαβηνοί» για πρώτη φορά το 584 -- 586 
μ.Χ. 
Οι Άβαροι και οι Σλάβοι το 616 -- 618 μ.Χ. 
Οι Σλάβοι το 675 -- 681 μ.Χ., όταν την πολιορ- 
κούν χωρίς επιτυχία από ξηρά και από θάλασσα. Άγ. Δημήτριος, ο προστάτης της θεσσαλονίκης. 
Τον 8ο αι. µέχρι και το 837 δέχεται διαρκή απειλή και επανειλημμένες επιδρομές από 
τους Βουλγάρους και τους άλλους Σλάβους. Την ἴδια εποχή (8ος αι. μ.Χ.) ο Κύριλλος και 
ϱ Μεθόδιος μεταφέρουν στους Σλάβους τα Γράμματα και την Παιδεία. 
Το 904 μ.Χ., οι Σαρακηνοί πειρατές µε επικεφαλής τον εξωµότη Λέοντα τον Τριπολίτη κα- 
ταλαμβάνουν την πόλη, την λεηλατούν, την καταστρέφουν Και πολλοί από τους κατοίκους 
εξανδραποδίζονται. 
“οι επιδρομές Το 917 μ.Χ., νέα επιδροµή των Βουλγάρων υπό τον Συμεών Και µερικά χρόνια αργότερα 
. γέες επιθέσεις του Σαμουήλ, ο οποίος τελικά συντρίβεται από τον Βασίλειο Β΄ τον Βουλ- 
ΣΙνα! γαροκτόνο. 
ατελείωτες και Για λίγο καιρό επικρατεί ησυχία, αλλά σύντομα οι επιδροµές επαναλαμβάνονται. Το 1035 
κ οι Πατζινάκες, το 1046 ο Βούλγαρος στασιαστής Δελεάνος και το 1041 ο Βούλγαρος 
0Ι επιδρομείς Αλουσιανός, ανηψιός του Σαμουήλ. 
πολυποίκιλλοι” Από το 1185, ο Κίνδυνος έρχεται από Δυσμάς και η θεσσαλονίκη καταλαμβάνεται από 
τους Νορμανδούς, αλλά ανακαταλαμβάνεται τον ίδιο χρόνο από τον Αλέξιο Βρανά, στρα- 
τηγό του αυτοκράτορα Ισαακίου Β’. 
Το 1204, οι Σταυροφόροι καταλύουν το Βυζαντινό κράτος και κατά την διανοµή των εδα- 
φών του δημιουργείται το Βασίλειο της θεσσαλονίκης υπό τον Βονιφάτιο τον Μομφερατι- 
Κό, µέχρι το 1224, 9ταν ο δεσπότης της Ηπείρου Κομνηνός Δούκας καταλαμβάνει την 
θεσσαλονίκη και δημιουργεί Ελληνικό κράτος από την Αδριατική µέχρι το Αιγαίο. 


Το 1246, η θεσσαλονίκη περιέρχεται στο Βυζαντινό βασιλιά της Νικαίας, Ιωάννη Βατάτζη 
και επανέρχεται στο Ελληνικό Βυζάντιο το οποίο αποκαθίσταται µετά την εκδίωξη των 
Σταυροφόρων. 

Το 1908, νέα επιδρομή, αυτή τη φορά των Καταλανών, χωρίς επιτυχία. 

Σε όλη αυτήν την περίοδο η θεσσαλονίκη επιβεβαιώνει τη θέση της ως δεύτερης πόλης 
του Βυζαντίου και σε πολλές περιπτώσεις αποτελεί σαφώς το αντίβαρο της πρωτεύου- 
σας, Όμως, 0 µεγάλος κίνδυνος πλησιάζει. Τον Απρίλιο του 1387 καταλαμβάνεται από 
τους Τούρκους, έπειτα από τριετή πολιορκία. Π πρώτη αυτή κατοχή είναι σύντομη, γιατί 
το 1403 επανέρχεται στο Βυζάντιο κατόπιν συμφωνίας µε τον σουλτάνο Σουλεϊμάν, αλλά 
λίγο αργότερα η οθωμανική απειλή επανεµφανίζεται. Για να αποφύγει την τουρκική κατά- 
ληψη ο δεσπότης Ανδρόνικος, κυβερνήτης της Θεσσαλονίκης, παραδίδει, το 1423, την 
πόλη στην Βενετική Δημοκρατία, αλλά η ενέργεια αυτή αποβαίνει τελικά μάταια. Έπειτα 
από επτά χρόνια, το καλοκαίρι του 1490, καταλαμβάνεται από τον σουλτάνο Μουράτ β'. 
Η «νύχτα» θᾳ διαρκέσει σχεδόν πέντε αἰώνες στη διάρκεια των οποίων ολόκληρη η Μα- 
κεδονία, όπως και η υπόλοιπη Ελλάδα, θα αγωνίζεται για να επανακτήσει την ελευθερία 
της 

Κατά την τουρκική κατοχή επιχειρήθηκε ο αφελληνισμός της πόλης, Το 1507, χιλιάδες 
εβραϊκών οικογενειών, που διώχθηκαν από την Ισπανία, εγκαταστάθηκαν στη θεσσαλονί- 
κη, όπως επίσης, χιλιάδες Τούρκων. Παρόλα αυτά, ο ελληνικός πληθυσμός διατήρησε 
στο ακέραιο την ελληνικότητά του, πληρώνοντας βαρύ φόρο αίματος όπως στις σφαγές 
του 1571 (90.000 νεκροῦ. 

Στην Ελληνική Επανάσταση η θεσσαλονίκη δίνει το παρόν. Έξι χιλιάδες χωρικοί και χίλι- 
οἱ αγιορίτες μοναχοί πολιορκούν την πόλη, αλλά η επιχείρηση αποτυγχάνει και 0 ελληνι- 
κός πληθυσμός το πληρώνει, ακόµα µια φορά, µε 25.000 σφαγιασθέντες. Το πρώτο Ελ- 
ληνικό κράτος δεν θα περιλάβει τη θεσσαλονίκη, που θα διατηρήσει για δ0 ακόµα χρόνια 
τις αλυσίδες της, αλλά επίσης και την ελληνικότητά της. 


Σωζώμενα παλαιοχριστιανικἁ ΤΕΙΧΗ Της θεσσαλονικῆς. Πιθανως κτίστηκαν επί Μεγαλου θεοδοσιου. 

Χάρτης Ἰ. Η Ελλάδα του 1912. βσση της Μεγόλης Εξόρµησης. 


Το Πρώτο Ελληνικό Κράτος 


Αγώνας της Ανεξαρτησίας είχε ως αποτέλεσµα την δηµιουργία ενός μικρού Ελληνι- 
0 κού κράτους που άφηνε έξω από τα σύνορά του πολύ περισσοτερους Έλληνες από 
όσους βρίακονταν µέσα σ’ αυτά. 
Τα τελικά σύνορα του νέου κράτους, όπως αυτά καθορίστηκαν από τη Συνδιάσκεψη του 
Λονδίνου (1827 -- 18535)", βρίσκονταν στη γραµµή Άρτα -- Βόλος. Η Ἠπειρος, η θεσσα- 
λία, η Μακεδονία, η Θράκη και όλα τα ελληνικά νησιά, εκτός από την Εύβοια, τις Βόρειες 
Σποράδες και τις Κυκλάδες, δεν ενώθηκαν µε τη Μητέρα Πατρίδα. 
Η Ελλάδα έζησε µέσα σ’ αυτά τα στενά σύνορα ολόκληρο τον 190 αι. και ονειρευόταν την 
απελευθέρωση των υποδούλων αδελφών. 
Το 1864, η Αγγλία παραχώρησε τα Επτάνησα στην Ελλάδα, ενώ µε την Συνθήκη του Βε- 
ρολίνου, της παραχωρήθηκε ένα τµήµα της Ηπείρου (περιοχή Άρτας) και ολόκληρη η 
Θεσσαλία, εκτός από την Ελασσόνα (1881). Η εθνική όµως ολοκλήρωση βρισκόταν ακό- 
μα πολύ µακριά. 
0 άτυχος πόλεμος κατά της Τουρκίας, το 1897, που έγινε χωρίς καμιά προπαρασκευή, 
κατέληξε σε δεινή ήττα και η ελληνική ανεξαρτησία διασώθηκε χάρη στην επέµβαση των 
τότε Μεγάλων Δυνάμεων. ταν πράγματι µια καταστροφή, αλλά ταυτόχρονα προσγείωσε 
τους Έλληνες στην πραγματικότητα και αποτέλεσε το εφαλτήριο για την µεγάλη εξόρµη- 
ση που θα ακολουθούσε. 
Κατά την ἴδια περίοδο και οι άλλοι βαλκανικοί λαοί, Σέρβοι, Βούλγαροι και Ρουμάνοι, πέ- 
τυχαν και αυτοί την ανεξαρτησία τους, αλλά τα νεοσύστατα κράτη αλληλούποβλέπονταν 
και η προσπάθειά τους ήταν η εδαφική επέκταση του ενός εις βάρος των άλλων. Το κύ- 
ριο πρόβλημα για την Ελλάδα ήταν οι βουλγαρικές βλέψεις για τη Μακεδονία και κυρίως 
για την Θεσσαλονίκη που υλοποιούνταν µε την είσοδο στη χώρα βουλγαρικών ανταρτικών 


Η προκυµσία µε τον Λευκο Πύργο το 1908. 


' Διεθνής Συνδιάσκεψη μεταξύ των χωρών Γαλλίας, Μεγαλης Βρετανίας Και Ρωσίας που καθιέρωσε την ανε- 
ξαρτησία της Ελλάδας. 


“Ἡ εθνική 
όμως 
ολοκλήρωση 
βρισκόταν 
ακόµα πολύ 


μακριά” 


“ο Μακεδονι- 
κύς Αγώνας, 
έσωσε τον 
ἑλληνισμό της 
Μακεδονίας” 


σωμάτων, τους γνωστούς Κομιτατζήδες, που στρέφονταν κατά του ελληνικού πληθυσμού 
και προσπαθούσαν να τον εξοντώσουν ή να τον εκβουλγαρίσουν. 

Επίσημα η Ελληνική Κυβέρνηση δεν είχε τη δυνατότητα ένοπλης αντίδρασης και το έργο 
ανέλαβαν εθελοντές που ενεργούσαν χωρίς επίσημη ιδιότητα. Στην Αθήνα δηµιουργήθη- 
καν ανταρτικά σώματα, την διοίκηση των οποίων ανέλαβαν νεαροί καὶ γενναίοι αξιωματι- 
κοί που παραιτήθηκαν από τις τάξεις του Στρατού και πέρασαν στην Μακεδονία. Εκεί 
ενώθηκαν µε τα άλλα ελληνικά σώματα των Μακεδόνων οπλαρχηγών. 0 Μακεδονικός 
Αγώνας, που έφθασε στην κορύφωσή του την περίοδο 1905 -- 1908, υπήρξε µια συνεχής, 
σκληρή και διµέτωπη πάλη, τόσο κατά των Κομιτατζήδων, όσο και κατά των Τούρκων -- µε 
τους οποίους οι Βούλγαροι συνεργάζονταν πολλές φορές -- και κατέληξε σε ελληνική νί- 
κη, διασώσας τον μακεδονικό ελληνισμό. 

Τον Ιούλιο του 1908, εξερράγη στη Μακεδονία η επανάσταση των Νεοτούρκων που γρή- 
γορα επικράτησε σε ολόκληρη την Οθωμανική Αυτοκρατορία. Η επανάσταση χεραιτίσθη- 
κε από όλους τους χριστιανικούς πληθυσμούς της Τουρκίας, διότι οἱ Νεότουρκοι διακή- 
ρυξαν ισότητα μεταξύ όλων των εθνοτήτων και θρησκειών της Τουρκίας και υποχρέωσαν 
τον Σουλτάνο να επαναφέρει το Σύνταγμα του 1877 και να προκηρύξει εκλογές. Στην 
πραγματικότητα όµως επρόκειτο για ένα καθαρά εθνικιστικό κίνηµα που απέβλεπε στην 
ανασυγκρότηση της παραπαίουσας αυτοκρατορίας. Η νέα κατάσταση έθεσε σε εφαρµο- 
γή σειρά µέτρων, όπως η στρατολογία των χριστιανών, η υποχρεωτική διδασκαλία της 
τουρκικής γλώσσας στα σχολεία, η κατάργηση ορισµενων προνομίων που είχαν εκχωρη- 
εί κ.ά. Πολύ γρήγορα οι χριστιανικοί πληθυσμοί αντιλήφθηκαν ότι στην Τουρκία υπήρχε 
θέση µόνο για τους Τούρκους μουσουλμάνους. 

Εν τω µεταξύ, όλα τα βαλκανικά κράτη που είχαν εκκρεµείς λογαριασμούς µε την 0θω- 
µανική Αυτοκρατορία, βλέποντας ότι το Νεοτουρκικό κράτος Θα ισχυροποιείτο µε έναν 
στρατιωτικό και διοικητικό εκσυγχρονισμό και σε λίγο χρόνο θα ήταν ικανό να αντιµετω- 
πίσει κάθε εξωτερική και εσωτερική απειλή, έσπευσαν να τους «τακτοποιήσουν» -- του- 
λάχιστον όσους μπορουσαν. 


Άποψη Του λιμανιού της Θεσσαλονικης στις αρχές Του 20ού αι. Στο βάθος διακρ!νεται 0 Λευκός Πύργος. 


Η Βαλκανική Συμμαχία 


τοτις 10 Αυγούστου 19098, µια στρατιωτική επανάσταση στην Ελλάδα που οργανώθηκε 
«-. από τον «Στρατιωτικό Σύνδεσμο» επέβαλε την επιτάχυνση του εκσυγχρονισμού του 
στρατιωτικού, πολιτικού και διοικητικού μηχανισμού της χώρας και, το σπουδαιότερο, κά- 
λεσε το 19410 τον Ελευθέριο Βενιζέλο -- οι ηγετικές ικανότητες του οποίου είχαν ήδη φα- 
νεί από την Επανάσταση της θερίσου΄ -- να αναλάβει την πρωθυπουβγία. 

0 Βενιζέλος, εκτός από το µεγάλο έργο που πραγματοποίησε στον πολιτικό και διοικητι- 
κό τοµέα της χώρας, προώθησε µε γρήγορο ρυθµό την αναδιοργάνωση του Στρατού, που 
είχε αρχίσει από το 1904, διότι έβλεπε τον πόλεμο να διαγράφεται στον εγγύς ορίζοντα. 
Νέο υλικό και κάθε είδους εφόδια, καθώς και µονάδες του Στόλου, παραγγέλθηκαν και η 
οργάνωση και εκπαίδευση του Στρατού άρχισε να παίρνει µια νέα και σύγχρονη µορφή. 
Βασικό ρόλο σ’ αυτήν την προσπάθεια διαδραμάτισε και η Γαλλική Στρατιωτική Αποστολή 
υπό τον στρατηγό Εἰντού (Εγάοιχ) -- την οποία 0 Βενιζέλος κάλεσε το 1911 για να βοη- 
θήσει την στρατιωτική αναδιοργάνωση της χώρας --, καθώς Και µια Αγγλική Ναυτική Απο 
στολή για την αναδιοργάνωση του Πολεμικού Ναυτικού. Τέλος, επανέφερε στον Στρατό 
τον διάδοχο Κωνσταντίνο -- που! προβλεπόταν σε περίπτωση πολέμου να αναλάβει την αρ- 
χιστρατηγία -- Και τους πρίγκηπες που η επανάσταση είχε απομακρύνει. Πέρα από τα πα- 
ραπάνω, έγινε σηµαντική οχύρωση των συνόρων ώστε να αντιμετωπισθεί τυχόν τουρκική 
επίθεση. Είναι χαρακτηριστικό, ότι η πολεμική προπαρασκευή από το 1904 έως το 1912 
κόστισε 214 εκατομμύρια --- ποσό τε- 
ράστιο για την εποχή -- από τα οποία 
τα 115 διατέθηκαν επί Βενιζέλου από 
το 1910 έως το 1915. 

Σύμφωνα µε το σχέδιο επιστράτευσης 
προβλεπόταν ότι η συνολική δύναμη 
του Στρατού θα ανέλθει σε 190.000 
άνδρες, πλήρως εξοπλισµένων και 
εφοδιασµένων, σε ὦε.100 κτήνη και 
9.700 οχήματα. Όταν έφθασε η ώρα, 
Ολόκληρη αυτή η δύναμη κινητοποιή- 
θηκε έγκαιρα και σωστά. 

Πέρα από την εσωτερική ανασυγκρό- 
τηση 0 Βενιζέλος παρακολουθεί άγρυ- 
πνατις εξωτερικές εξελίξεις στα Βαλ- 
κάνια. Αρχικά, οι προθέσεις του είναι 
να προσεγγίσει την Τουρκία οραµατι- 
ζόμενος ότι κάποια στιγµή το Ελληνικό 
Έθνος θα επικρατήσει σε Ολόκληρο 
0 Εθνάρχης Ελ. Βενιζέλος τον χώρο της Οθωμανικής Αυτοκρατο- 


2Η Επανάσταση της Θερίσου, το 1905, µε πρωτεργάτη τον Ελ. Βενιζέλο, επιδίωξε και πάλι την Ένωση, αλλά 
κατεστάλη τότε από τµήµατα των Μεγάλων Δυνάμεων οι οποίες είχαν εγγυηθεί την αυτονομία που είχε απο- 
κτήσει η Κρήτη το 1837 έπειτα απὀ σειρά αιµατηρών επαναστάσεων (1866,1878,1989,1895,1 897). 


“0 Βενιζέλος, 
προώθησε 

µε γρήγορο 
ρυθμό την 
αναδιοργάνωση 
του Στρατού” 

χάρτης 2. Τα βαλκονικα κράτη και η διάταξη Των Μεγόλων Σχηµατίισµων πρ!ν απὀ Τον πόλεμο. 
Στην Ευρωπαϊκή Τουρκία, εκτος απὀ την θρόκη, σταθµευει µια Στρατιἆ µε έδρα Το Περλεπέ (σηµερινο Πρηλεπ). 
Πηγή: Διεύθυνση Ιστορίας Στρστού. 

Δυνάμεις Μουροβουνισου 


Τουρκικές δυνόµεις 


ρίας. Χαρακτηριστικές είναι οι απόψεις του όπως τις μεταφέρει Γάλλος δηµοσιολόγος 
που τον συνάντησε στην Κρήτη µετά την επανάσταση των Νεοτούρκων: Η Ελλάδα - µου 
είπε 0 Βενιζέλος - εύχεται να ανακαινισθεί η Τουρκία. Η διατήρηση της ακεραιότηϊάς 
της επί του παρόντος συμβιβάζεται µε τα συμφέροντα Του Ελληνισμού. Αν η Τουρκία δια- 
µελιζόταν αµέσως θα λαμβάναµε ένα µόνο τµήµα της Μακεδονίας. Επομένως εμείς θα 
είµαστε οι ζηµιωμένοι. Συλλογιστήτε ότι στην Τουρκία επί οκτώ εκατομμυρίων Τούρκων 
υπάρχουν πέντε εκατομμύρια Ελλήνων. Έχομε το δικαίωµα να ελπίζουμε ότι θα παίξο- 
µε μέγα ρόλο σε ένα οθωμανικό κράτος συνταγματικό και φιλελεύθερο. Θα αποδεχό- 
µουνα µια ομοσπονδία Τουρκίας και Ελλάδας. Κατ’ αυτόν τον τρόπο θα είχαμε επιρροή 
πολύ µεγαλύτερη παρά αν κατακτούσαµε µια επαρχία και Τας νήσους. Το Ρωμαϊκό Κρά- 
τος της Ανατολής δεν έγινε φυσικώς και χωρίς προσπάθεια Ελληνικό; Έτσι και σήµερα, 
µε Την πάροδο του χρόνου και όταν εξασθενίσει ο φανατισµός, το εθνικό στοιχείο Το πε- 
ρισσότερο πολιτισµένο θα κατορθώσει να αποκτήσει την υπεροχή. Η στάση µας λοιπόν 
θα εξαρτηθεί απὀ την Τουρκία. Αλλά θα καταλάβει τα πραγματικά της συμφέροντα; Αν 
οι Νεότουρκοι επιμένουν να ακολουθούν ἑνα εθνικισμό ολέθριο για τη χώρα τους, αν 
µας καταδιώκουν, αν µας κακομεῖϊαχειρίζονται, τότε η συμφωνία θα καταστεί αναγκαία 
µεταξύ των Ελλήνων και των Σλάβων. Ως προς εμέ δεν έχω Καμία έχθρα κατά Των Σέρ- 
βων και κατά των Βουλγάρων. Είμαι έτοιμος, μπροστά στον κοινό κίνδυνο να τείνω προς 
αυτούς το χέρι». Καὶ αυτό ακριβώς έκανε, όταν είδε ότι η Τουρκία κωλυσιεργούσε και ότι 
ϱ πραγματικές της προθέσεις απείχαν πολύ από τα οράµατα του μεγάλου πολιτικού. 
Στην πολιτική δεν επιτρέπονται συναισθηµατισµοί. 0 Βενιζέλος βλέπει ότι σε περίπτωση 
πολέμου κατά της Τουρκίας τα άλλα βαλκανικά κράτη θα επωφεληθούν και θα καταλάβουν 
ελληνικότατες περιοχές καὶ προσπαθεί να αναλάβει αυτός την πρωτοβουλία. Τον Απρίλιο 
του 1911 βολιδοσκοπεί τη Βουλγαρία για σύναψη αμυντικής συμφωνίας και προτείνει ότι 
σε περίπτωση τουρκικής επίθεσης εναντίον της, η Ελλάδα θα ήταν διατεθειµένη να την 
βοηθήσει. Η Βουλγαρική Κυβέρνηση. έπειτα από αρκετές επιφυλάξεις, απαντά ότι σε πα- 
ρόμοια για την Ελλάδα περίπτωση η Βουλγαρία θα κάνει το ίδιο. 

Εν τω μεταξύ, Βούλγαροι και Σέρβοι έχουν αρχίσει μυστικές διαπραγματεύσεις για σύνα- 
ψη συμμαχίας, που τις επισπεύδει η αναγνώριση από την Υψηλή Πύλη -- κατόπιν πιέσεων 
της Αυστροουγγαρίας -- της υπεροχής της αλβανικής εθνότητας στις περιοχές Σκόδρας, 
ἰωαννίνων, Μοναστηρίου και θεσσαλονίκης, γεγονός που έθιγε άµεσα και σοβαρά τα συµ- 
φέροντα όλων των άλλων βαλκανικών λαών. 

Κατόπιν τούτου οι Πρωθυπουργοί Σερβίας, Μιλάνοβιτς καὶ Βουλγαρίας, Γκέτσωρ συνα- 
ντήθηκαν τον Οκτώβριο του 1911 και προχώρησαν µε µεγάλη μυστικότητα στην υπογρα- 
φῄή Συμμαχίας τον Φεβρουάριο 1919. Στα φανερά άρθρα, τα δύο κράτη εγγυώνταν αμοι- 
βαία την ακεραιότητά τους και έδιναν υπόσχεση αμοιβαίας συνδρομής εναντίον οποιου- 
δήποτε θα απειλούσε τα τουρκικά εδάφη της Βαλκανικής. Στα μυστικά όµως άρθρα, Κα- 
θοριζόταν λεπτομερώς µια κοινή στρατιωτική δράση καὶ ρυθµιζόταν η διανοµή των εδα- 
φών που θα αποσπούσαν από την Τουρκία, δηλαδή την Μακεδονία και την Θράκη. Λίγο αρ- 
γότερα (Απρίλιος 1912), η Συμφωνία συμπληρώθηκε µε τον καθορισμό των στρατιωτικών 
δυνάµεων που Θα κινητοποιούσε η κάθε χώρα (200.000 άνδρες η Βουλγαρία και 150.000 
ῃ Σερβία). 


Σ «Ἱστορία του Ελληνικού Έθνους», Εκδοτική Αθηνών, σ. 284, 285, Αθήνα 1977. 


“Δεν έχω καμία 
έχθρα κατά Των 
Σέρβων και 
Βουλγάρων. 
Είμαι έτοιµος, 
μπροστά στον 
κοινό κίνδυνο 
να τείνω προς 
αυτούς το χέρι. 
Ε. ΒΕΝΙΖΕΛΟΣ” 


“Οι Μεγάλες 
Δυνάμεις δεν 
είδαν µε καλό 

μάτι την 
συνεννόηση 
των 
βαλκανικών 
κρατών” 


Αν και µυστική η Συνθήκη, 0 Βενιζέλος κατόρθωσε να την πληροφορηθεί µέσω πρακτό- 
ρων και διπλωματικών πηγών και µη γνωρίζοντας ακριβώς τους όρους αγωνιούσε, αντι- 
λαμβανόμενος τις συνέπειες. Έτσι, τον Απρίλιο 1912 υποβάλλει σχέδιο συμμαχίας προς 
τη Βουλγαρία δια του πρεσβευτή της Ελλάδας στην Σόφια Δ. Πανά, αλλά προσκρούει στην 
άρνηση της Βουλγαρίας να αναγνωρίσει δικαιώµατα της Ελλάδος επί των παραλίων της 
ελληνικής Μακεδονίας! Επί πλέον, οἱ Βούλγαροι είχαν ήδη ρυθμίσει την διανοµή των εδα- 
φών µε την Σερβία. 0 Έλληνας Πρωθυπουργός, µε την οξύνεια και την τολµηρότητα που 
τον χαρακτήριζαν, καταλαβαίνει ότι πόλεμος χωρίς τη συµµετοχή της Ελλάδος θα συνε- 
παγόταν την οριστική απώλεια των αλυτρώτων ελληνικών περιοχών και προτείνει την 
υπογραφή συμμαχίας χωρίς να περιέχει οποιαδήποτε εδαφική απαίτηση. ταν µια τολµη- 
ρή απόφαση και είναι ζήτημα εάν άλλος πολιτικός θα αναλάμβανε το ρίσκο της. Την φορά 
αυτή, οἱ Βούλγαροι δεν αντέδρασαν αρνητικά. 

Η Ελλάδα θα ήταν χρήσιμη για αντιπερισπασμό και δεν εκτιμούσαν ρεαλιστικά τις ὄυνα- 
τότητες του Ελληνικού Στρατού. Πίστευαν, ότι βρισκόταν ακόµα στην εποχή του 1897 και 
δεν είχαν αντιληφθεί το έργο που εν τω μεταξύ είχε συντελεσθεί. Η εκτίμησή τους ήταν 
ότι δεν θα μπορούσε να διασπάσει την οχυρωμένη τοποθεσία του Σαρανταπόρου, στα 
Ἑλληνο-Τουρκικά σύνορα και να προελάσει στα εδάφη της Ευρωπαϊκής Τουρκίας. Τούτο 
αποδεικνύεται και από το γεγονός, ότι αρχικά δεν είχαν προσανατολίσει αρκετές δυνά- 
μεις προς την κατεύθυνση της θεσσαλονίκης, γιατί νόμιζαν ότι θα εἶχαν τον απαιτούμενο 
χρόνο. Αντίθετα, χρειάζονταν το Ελληνικό Ναυτικό για να εμποδίσει τις τουρκικές θαλάσ- 
σιες μεταφορές από την Μικρά Ασία στα ευρωπαϊκά εδάφη της Τουρκίας, Έτσι, στις 16 
Μαϊου 1915, υπογράφεται στην Σόφια η Ελληνο-Βουλγαρική Συνθήκη Συμμαχίας διάρκει- 
ας τριών ετών και τον Σεπτέμβριο η Ελληνο-βΒουλγαρική Στρατιωτική Συνθήκη. Η Ελλάδα 
θα έπρεπε να διαθέσει για τον αγώνα 120.000 άνδρες και η Βουλγαρία 900.000. 

Με την Σερβία ο Βενιζέλος δεν υπέγραψε Καμιά συμφωνία, ενώ µε το Μαυροβούνιο προ- 
χώρησε σε συμφωνία προφορική λίγο πριν από την έναρξη του πολέμου. Όλα αυτά τα κρα- 
τά μυστικά ακόµα και από τους περισσοτέρους συνεργάτες του. Ενηµερώνει όµως τον 
Βασιλιά Γεώργιο Α΄, ο οποίος υποστηρίζει τον Πρωθυπουργό του, εγκρίνει τις ενέργειές 
του και τον ενθαρρύνει. 


Οι Μεγάλες Δυνάμεις 


αµία απὀ τις τότε ενδιαφερόµενες Μεγάλες Δυνάμεις (Αγγλία, Γαλλία, Ρωσία, Αυ- 

στροουγγαρία) δεν είδε µε καλό µάτι την συνεννόηση των βαλκανικών κρατών. Διέ- 
βλεπαν το τέλος της Οθωμανικής Αυτοκρατορίας και σχεδίαζαν την διανοµή της υπέρ αυ- 
τών. Ἡδη η Ιταλία της είχε αποσπάσει, µε τον Ιταλο-Τουρκικό Πόλεμο του 1911, την Λι- 
βύη και είχε καταλάβει «προσωρινά» τα ελληνικότατα Δωδεκάνησα. Προσπάθησαν, λοι- 
πόν, να αποτρέψουν την ρήξη µε διαβήµατα, τόσο προς την Τουρκία, όσο και προς τις χώ- 
ρες της Συμμαχίας. Βλέποντας όµως ότι οι τελευταίες ήταν αποφασισµένες και ο πόλε- 
µος αναπόφευκτος, άφησαν τα πράγματα να εξελιχθούν υπολογίζοντας να επωφεληθούν 
απὀ τα αποτελέσµατα του πολέμου, επιδιώκοντας να εξασφαλίσουν την επιρροή - καθε- 
µία βέβαια για λογαριασμό της - στα Βαλκάνια όπως αυτά τελικά θᾳ διαμορφώνονταν. 


Η Μεγάλη Εξόρμηση 


ετά την απόφαση των Βαλκανικών Συμμάχων να εμπλακούν σε πόλεμο µε την Τουρ- 
Ν κία ὅεν απέµενε τίποτε άλλο εκτός απὀ την αφορμή. Στην Τουρκία οἱ καταπιέσεις 
κατά των χριστιανικών πληθυσμών συνεχίζονταν. Στα Κότσανα (σερβική πόλη), οργανώ- 
θηκαν από τις τουρκικές αρχές σφαγές χριστιανών που προκάλεσαν τις έντονες διαµαρ- 
τυρίες των βαλκανικών κρατών. Τα συνοριακά επεισόδια διαδέχονταν το ένα το άλλο. Πε- 
ρίτα µέσα Σεπτεµβρίου 1912, η Βουλγαρία άρχισε να συγκεντρώνει σιρατεύµατα στα σύ- 
νορα µε την Τουρκία και στις 17 Σεπτεµβρίου η Σερβία και η Βουλγαρία επιστρατεύθη- 
καν, ειδοποίησαν δε για την κινητοποίησή τους και την Ελλάδα, που επισιρατεύθηκε και 
αυτή στις 18 Σεπτεµβρίου. Σε απάντηση, η Τουρκία κήρυξε την ἴδια µέρα γενική επι- 
στράτευση. Το Μαυροβούνιο επιστρατεύθηκε µαζί µε την Ελλάδα αλλά στις 25 Σεπτεµ- 
βρίου ανέλαβε πρωτοβουλία και κήρυξε πρώτο τον πόλεμο κατά της Τουρκίας. 
Στις 90 Σεπτεµβρίου, οι πρεσβευτές Ελλάδας, Βουλγαρίας και Σερβίας στην Κωνσταντι- 
νούπολη, επέδωσαν στην Τουρκική Κυβέρνηση κοινή τελεσιγραφική διακοίνωση στην 
οποία ζητούσαν: Την ανάκληση της τουρκικής επιστράτευσης, την επικύρωση της αυτο- 
νοµίας των εθνοτήτων, την υποχρέωση της Τουρκίας να µην μεταβάλλει τον εθνολογικό 
χαρακτήρα των εθνοτήτων στο ευρωπαϊκό τµήµα της µε µεταφορά εποίκων από την Ασία, 
τον διορισμό χριστιανών σε δημόσιες θέσεις, την αναγνώριση των χριστιανικών σχολεί- 
ων και την ισοτιµία τους µε τα τουρκικά, την στρατολογία των χριστιανών αλλά σε συν- 
δυασμό µε την δυνατότητα να εξελίσσονται ως στελέχη του Οθωμανικού Στρατού και µέ- 
χρι την εφαρµογή του µέτρου να σταματήσει η στρατολογία τους. ζητούσαν επίσης, την 
επίβλεψη για την εφαρµογή των μεταρρυθμίσεων, αφ’ ενός, από ειδικό συμβούλιο που θα 
σχηματιζόταν απο ίσον αριθµό χριστιανών και μουσουλμάνων και αφ’ ετέρου, από τους 
πρεσβευτές των Μεγάλων Δυνάμεων και των Βαλκανικών κρατών. 


Επίθεση ὁῖᾶ της λόγχης κατα την Μαχη της Ελασσονας (Λαἴκη ΛιθογραφΙα). 


“Στρατός 

και Ναυτικό 
δικαίωσαν τις 
προσδοκίες 
της πατρίδος᾽ 


“Ἡ επιστράτευση 
ολοκληρώνεται 
ταχύτατα” 


Όπως ήταν επόμενο, η Τουρκία απέρριψε την διακοίνωση την οποία χαρακτήρισε ως 
«θρασεία απόπειρα επεµβάσεως στις εσωτερικές υποθέσεις της αυτοκρατορίας και 
ανάξια απαντήσεως» και ανεκάλεσε τους πρεσβευτές της από Αθήνα, Σόφια και Βελι- 
γράδι. Το ἴδιο έκαναν και οι Σύμμαχοι, αλλά πριν αναχωρήσουν οι πρεσβευτές τους από 
την Κωνσταντινούπολη επέδωσαν την διακοίνωση κήρυξης του πολέμου στις 4 Οκτωβρί- 
ου. 

Η κήρυξη του πολέμου γίνεται δεκτή από τον ελληνικό λαό µε ενθουσιασμό. Η επιστρά- 
τευση ολοκληρώνεται ταχύτατα. Πολλοί προσέρχονται ως εθελοντές, τόσο απὀ το εσω- 
τερικό, όσο και από το εξωτερικό και δημιουργούνται τα «Σώματα Προσκόπων», Συνολι- 
κά οι εθελοντές ανήλθαν σε 6.000 και οργανώθηκαν σε 95 Σώματα Προσκόπων, από τα 
οποία τα 77 (9.556 άνδρες) ήταν Κρητικών. 

Ανάλογα αποτελέσµατα είχε Και η κινητοποίηση των άλλων Βαλκανικών στρατών (οι δυ- 
νάµεις των αντιπάλων φαίνονται στον Πίνακα 1). 

0 Ελληνικός Στρατός οργανώθηκε σε δύο οµάδες; τη Στρατιά θεσσαλίας και το Στρατό 
Ηπείρου. 

Η Στρατιά Θεσσαλίας υπό τον Διάδοχο του θρόνου Κωνσταντίνο - που ονομάσθηκε Αρχι- 
στράτηγος - αποτελέσθηκε από 7 μεραρχίες (από | έως ΝΙ} των τριών συνταγµάτων η 
καθεμία, από την Ταξιαρχία Ιππικού, από το Απόσπασμα Γεννάδη (2 τάγματα Ευζώνων), 
από το Απόσπασμα Κωνσταντινόπουλου (2 τάγματα Ευζώνων) και απὀ την Υπηρεσία Με- 
τόπισθεν. 

Η συνολική του δύναμη ήταν 100.000 άνδρες µε 70 πολυβόλα, 96 πεδινά πυροβόλα, 24 
ορειβατικά και 54 τοποµαχικᾶ. Διέθετε ακόµα 4 αεροπλάνα τύπου ΕαΙπΠαΠ µε κινητήρα 50 
ίππων. 

0 Στρατός της Ηπείρου υπό τον Στρατηγό Σαπουντζάκη, ανερχόταν σε 10.500 άνδρες µε 
12 πεδινά πυροβόλα, 12 ορειβατικά και 18 τοποµαχικά. Αργότερα η δύναμη αυτή αποτέ- 
λεσε την ΝΙΙΙ Μεραρχία. 

0 Ελληνικός Στόλος κατανεµήθηκε Και αυτός σε δύο οµάδες (βλ. πίνακα 2): 

Τον Στόλο Αιγαίου υπό τον ναύαρχο Κουντουριώτη που τον αποτελούσαν η ναυαρχίδα 
ΑΒΕΡΩΦ και 3 ακόµα θωρηκτά, 3 μεγάλα αντιτορπιλικά (τα «Ανιχνευτικά» όπως ονοµά- 
ζονταν), 10 αντιτορπιλικά, 5 τορπιλοβόλα, 1 υποβρύχιο και αριθµός µικροτέρων σκαφών 
και την Μοίρα Ιονίου υπό τον πλοίαρχο Δαμιανό, η οποία περιελάμβανε ὁ κανονιοφόρους, 
2 ατµοβάριδες (κανονιοφόροι µε 1 πυροβόλο) και 4 ατμομυοδρώμονες (ατμόπλοια). 

Την κύρια προσπάθεια του Ελληνικού Στρατού είχε, όπως ήταν φυσικό, η Στρατιά Θεσ- 
σαλίας η οποία θᾳ αντιμετώπιζε το Τουρκικό 80 Σώμα Στρατού της Δαμασκού και τις επι- 
στρατευόµενες 3 μεραρχίες της Μακεδονίας. Επειδή όµως το τουρκικό σώμα στρατού 
δεν μπόρεσε να μεταφερθεί διότι το Ελληνικό Ναυτικό είχε διακόψει τις θαλάσσιες συ- 
κοινωνίες, συγκροτήθηκε το 80 Έκτακτο Σώμα Στρατού µε τις τοπικές δυνάμεις υπό τον 
Στρατηγό Χασάν Ταξίν Πασά. Παρόλα αυτά, η δύναμή του ὅεν ήταν ευκαταφρόνητη. Μπο- 
ρούσε συνολικά να παρατάξει 43 τάγματα πεζικού (έναντι 63 ελληνικών), 12 ίλες ιππικού 
(έναντι 8 ιλών και 6 ηµιλαρχιών ελληνικών) και 35 πυροβολαρχίες (έναντι 3] ελληνικών). 
Η συνολική του δύναμη ανερχόταν σε 35.000 άνδρες περίπου, υπήρχε όµως δυνατότητα 
να ενισχυθούν και µε άλλες τουρκικές δυνάμεις της Τουρκικής Στρατιάς Μακεδονίας. 

0 αγώνας για την απελευθέρωση της θεσσαλονίκης κρίθηκε βασικά σε δύο µεγάλες µά- 
χες; στη Μάχη του Σαρανταπόρου και στη Μάχη των Γιαννιτσών. 


Η Μάχη του Σαρανταπύρου 


τις 5 Οκτωβρίου 1912, η Στρατιά Θεσσαλίας πέρασε τα σύνορα κινουµενη κατά τον 
ὰ άξονα Λάρισα -- Ελασσόνα. Η µεγάλη ώρα είχε φθάσει. Την επομένη απώθησε κατό- 
πιν σκληρής µάχης τα τουρκικά τµήµατα και απελευθέρωσε την Ελασσόνα και την Δε- 
σκάτη και στις 7 και ὃ Οκτωβρίου αναπτύχθηκε προ της τοποθεσίας των στενών του Σα- 
ρανταπόρου, δια των οποίων διέρχεται η οδός από Λάρισα προς Κοζάνη αλλά και προς 
Θεσσαλονίκη (τότε δεν υπήρχε οδός δια των Τεμπών όπως σήμερα). 
Η τοποθεσία Σαρανταπόρου είναι από την φύση της εξαιρετικά ισχυρή και επιπλέον είχε 
οχυρωθεί υπό την επίβλεψη του Αρχηγού της Γερμανικής Στρατιωτικής Αποστολής στην 
Τουρκία, Στρατηγού φον ντερ Γκολτς, ο οποίος μάλιστα είχε δηλώσει ότι «εδώ θα γίνει ο 
τάφος των Ελλήνων». Η τουρκική αμυντική διάταξη (χάρτης 3) άρχιζε από ανατολικά από 
το όρος Τίαρος και έφθανε προς τα δυτικά µέχρι και τα Καμβούνια (Λαζαράδες -- ΒΟΥ- 
γόπετρς). 
Το σχέδιο ενεργείας του Γενικού Στρατηγείου προέβλεπε επίθεση κατά µέτωπο (Ι, ΙΙ και 
ΙΙ Μεραρχίες) µε ταυτόχρονη και από τα δύο πλευρά υπερκέραση της τοποθεσίας, από 
το δεξιό προς Λειβάδι δια του Αποσπάσματος Κωνσταντινόπουλου και από το αριστερό 
δια της {(ν Μεραρχίας. Η επιθετική ενέργεια θα συνδυαζόταν µε ένα ευρύτερο υπερκε- 
ρωτικό ελιγμό από το αριστερό (ν Μεραρχία, Ταξιαρχία Ιππικού και Απόσπασμα Γεννάδη) 
προς κατάληψη της γέφυρας του Αλιάκμονα και την αποκοπή της σύμπτυξης του εχθρού 
προς Κοζάνη. Εφεδρεία τηρήθηκε η ΝΙΙ Μεραρχία. 
Η επίθεση άρχισε στις 9 Οκτωβρίου. Οι τρεις μεραρχίες του κέντρου προχωρούσαν µε 
µεγάλη δυσκολία και πολλές απώλειες Και µέχρι τις απογευματινές ώρες έφθασαν σε 
απόσταση 9500 -- 700 μ. από τις τουρκικές θέσεις. Ανατολικά το Απόσπασμα Κωνσταντι- 
νόπουλου προχώρησε προς Λειβάδι, αλλά σταμάτησε εξαιτίας πυκνής ομίχλης. Στο αρι- 


“0 «τάφος 
των ελλήνων» 
διασπάστηκε 
µέσα σε δύο 
ημέρες” 


Η Μάχη του Σαρανταπόρου (Λαἶκή ΛΙθογραφιᾳ). 

χάρτης 9. Η Μάχη του Σαρανταπορου. Πηγή: Διεύθυνση Ιστορίας Στρατού. 


στερό (δυτικά) η ν Μεραρχία, η Ταξιαρχία Ιππικού και το Απόσπασμα Γεννάδη αντιμειῶ- 
πισαν ισχυρή εχθρική αντίσταση στους Λαζαράδες Και µέχρι το βράδυ δεν μπόρεσαν να 
προχωρήσουν. Η επίθεση θα συνεχιζόταν σε όλο το µέτωπο την επομένη. Όμως, ηΙΝ Με- 
ραρχία που ενεργούσε για την υπερκέραση των στενών από τα δυτικά, προχώρησε και 
κατόρθωσε να φθάσει µέχρι το Πολύρραχο στα στενά της Πόρτας (πίσω από τα στενά Σᾳ- 
ρανταπόρου)) όπου απειλούσε πλέον την υποχώρηση των Τούρκων. Βλέποντας την κατά- 
σταση η τουρκική διοίκηση διέταξε υποχώρηση κατά τη νύκτα, που κατέληξε σε φυγή. 0 
«τάφος των Ελλήνων» διασπάσθηκε µέσα σε δύο ηµέρες! Η Στρατιά διατάσσει αµέσως 
καταδίωξη, πλην όµως οι τουρκικές δυνάµεις κατόρθωσαν να διαφύγουν, εκτός των οπι- 
σθοφιυλακών που αἰχμαλωτίσθηκαν. Οι τουρκικές απώλειες ήταν σοβαρές σε νεκρούς, 
τραυματίες Και αἰχμαλώτους και επιπλέον εγκατέλειψαν το πυροβολικό τους Και άφθονο 
υλικό. Οι ελληνικές απώλειες ήταν 185 νεκροί και 995 τραυματίες, αλλά το κυριότερο 
ήταν ότι η νίκη εξύψωσε ακόµα περισσότερο το ηθικό του Στρατού. Υπογραμμµίζεται ότι τα 
4 αεροπλάνα εκτέλεσαν 
πολλές αποστολές αναγνώ- 
ρισης και βομβάρδισαν τις 
εχθρικές θέσεις µε χειρο- 
βομβίδες που έριχναν µε τα 
χέρια. Ἠταν η δεύτερη φορά 
στο κόσµο που χρησιµοποιή- 
θηκε η Αεροπορία για πολε- 
µικές αποστολές (η πρώτη 
ο ο μς νν ο) ἦταν από τους Ιταλούς στον 


τ ή ή 
Αεροπλάνο ΕΑΒΜΑΝ που χρησιμοποίησε ο Ελληνικός Στρστός κατό τους παλο κο Πόλεμο ση 
Βαλκανικούς Πολέμους. Λιβύη το 1911). 


Η Στροφή της Στρατιάς 
προς την θεσσαλονίκη 


ετά τη νίκη του Σαρανταπόρου ο Αρχιστράτηγος βρέθηκε προ του διλήµµατος, εάν 

θα έπρεπε η Στρατιά να προχωρήσει προς Βορρά προς το Μοναστήρι ή να στραφεί 
προς Ανατολάς προς την θεσσαλονίκη. Πολλά έχουν γραφεί και λεχθεί για την στροφή 
της Στρατιάς προς την Θεσσαλονίκη από τα οποία αρκετά είναι επηρεασμένα από τον 
ολέθριο και καταστροφικό εθνικό διχασµό που ακολούθησε λίγα χρόνια µετά. Η ιστορική 
Και αντικειµενική αλήθεια είναι ότι πράγματι ο Κωνσταντίνος αμφιταλαντευόταν ως προς 
την κατεύθυνση που θα ακολουθούσε και από στρατιωτικής πλευράς είχε δίκιο. 0 στρα- 
τιωτικός σκοπός του πολέμου είναι αναμφισβήτητα η καταστροφή των δυνάµεων του αντι- 
πάλου και επομένως η κατεύθυνση που θα ακολουθούσε η Στρατιά θα εξαρτιόταν από αυ- 
τή που πήρε συμπτυσσόμενος ο όγκος του Τουρκικού Στρατού. Επιπλέον, η γεωγραφική 
διαµόρφωση του χώρου δημιουργούσε σοβαρό στρατηγικό πρόβλημα. Εάν οι Τούρκοι εἷ- 
χαν συμπτυχθεί προς Μοναστήρι και η Στρατιά στρεφόταν προς Θεσσαλονίκη, θα κινδύ- 


“στον πολιτικό 
σκοπό 

του πολέμου 
πρέπει να 
προσαρμόζεται 
η στρατιωτική 
στρατηγική” 

“Ἡ πορεία 
έπρεπε να 
είναι προς την 
θεσσαλονίκη” 


Τα επακόλουθα Της Ταχείᾶς προέλασης. 


νευε να δεχτεί µια τουρκική επιθετική επιστροφή, από Βορρά προς Νότο, εναντίον των 
νώτων της µε κίνδυνο να αποκοπεί στην πεδιάδα της θεσσαλονίκης. Το αντίθετο θα συ- 
νέβαινε εάν οι Τούρκοι είχαν συμπτυχθεί προς τη θεσσαλονίκη και η Στρατιά στρεφόταν 
προς Βορρά. Είναι, λοιπόν, αλήθεια και απόλυτα λογικο ότι αμφιταλαντευόταν ο Αρχι- 
στράτηγος µέχρι να διαπιστώσει την κατεύθυνση σύμπτυξης του όγκου των τουρκικών δυ- 
νάµεων. 0 Βενιζέλος όµως βλέπει τον πολιτικό σκοπό του πολέμου στον οποίο ασφαλώς 
πρέπει να προσαρμόζεται η στρατιωτική στρατηγική. Και αυτός είναι η θεσσαλονίκη. 
Ετσι. στις 12 Οκτωβρίου, τηλεγραφεί στον Κωνσταντίνο: «Αναµένω να µου γνωρίσετε την 
περαιτέρω διεύθυνσιν την οποίαν θα ακολουθήση η προέλασις του Στρατού Θεσσαλίας. 
Παρακαλώ µόνον να έχετε υπόψιν ότι σπουδαίοι πολιτικοί λόγοι επιβάλλουν να ευρεθώ- 
μεν µιαν ώραν ταχύτερον εις θεσσαλονίκην». Επίσης, την ἴδια ηµέρα, λίγο αργότερα, 0 
Υπουργός Εξωτερικών Λ. Κοροµηλάς, σε τηλεγράφηµά του προς τον Αρχιστράτηγο, τον 
πληροφορεί για τις νίκες των άλλων Συµµάχων και καταλήγει: «... φρονώ ότι πρέπει κα- 
τά το δυνατόν εντείνοµε ηµετέρας ενεργείας ώστε καταληφθή όσον τάχυστα η θεσσα- 
λονίκη, ίνα µη ηµέτερα αποτελέσµατα έλθωσι πολύ ύστερον των στρατών των συµµά- 
χων». 

Την επομένη, Οἱ αναγνωρίσεις διαπιστώνουν την σύμπτυξη της κύριας δύναμης του Τουρ- 
κικού Στρατού προς την θεσσαλονίκη και την ίδια ηµέρα ( 13 Οκτωβρίου), εκδίδονται οι 
διαταγές για την προέλαση της Στρατιάς προς Ανατολάς. 0 Αρχιστράτηγος, στρατιωτικώς 
σκεπτόμενος, δικαίως για κάποιο χρονικό διάστηµα αμφέβαλε για την κατεύθυνση που θα 
ακολουθούσε και ερευνούσε. 0 Βενιζέλος από την πλευρά του δικαιούται τον τίτλο ότι 
εγκαίρως και ορθώς διαπίστωσε ότι η πορεία έπρεπε να είναι προς τη θεσσαλονίκη και 
επέμεινε σ’ αυτό. 


Η Μάχη των Γιαννιτσών 


5 τις 14 Οκτωβρίου, η Στρατιά αρχίζει την προέλαση µε όλες τις δυνάμεις της, εκτός 
από την ν Μεραρχία και το Απόσπασμα Γεννάδη που διατάχθηκαν να κινηθούν από 
Κοζάνη (προς Βορρά) Και να καλύπτουν το αριστερό και τα νώτα της Στρατιάς από απει- 
λή από την κατεύθυνση του Μοναστηρίου. Η Ταξιαρχία Ιππικού αρχικά κινήθηκε προς Βορ- 
ρά και την επομένη (15 Οκτωβρίου) διατάχθηκε να κινηθεί στο στενό Τριποτάµου (προς 
Βέροια) και να αναπτυχθεί στο δεξιό πλευρό της Στρατιάς (προς τη θάλασσα). 

Στις 15, 16 και 1 Οκτωβρίου, Οἱ ελληνικές δυνάμεις απώθησαν τους Τούρκους από την 
ορεινή περιοχή του Βερμίου και της Κατερίνης και οι 5 Μεραρχίες (1, ΙΙ, ΙΙ, ΙΝ και ν/) ανα- 
πτύσσονταν πλέον στην πεδιάδα της Βέροιας, ενώ η ΝΙΙ Μεραρχία ενεργούσε από Κατε- 
ρίνη προς τον ποταμό Αλιάκμονα. Η Βέροια απελευθερώθηκε στις 16 Οκτωβρίου. Από 
πλευράς εχθρού οι πληροφορίες έφεραν ότι ανατολικά της Βέροιας µέχρι και Έδεσσα 
βρίσκονταν τουρκικές δυνάμεις περίπου 13.000 ανδρών µε 16 πυροβόλα και ότι ανατολι- 
κά του Αξιού έφθαναν ενισχύσεις από την Θεσσαλονίκη. 

Το Υπουργείο Εξωτερικών ενηµέρωνε την Στρατιά µε τηλεγραφήµατα για τις ενέργειες 
Σέρβων και Βουλγάρων. Οι Σέρβοι είχαν καταλάβει το Ιστίπ (στη µέση κοιλάδα του Αξιού 
ποταμού, βλ. Χάρτη 6) και οι Βούλγαροι κινούνταν προς Σέρρες και Δράμα. 

Ειδικότερα, οι Σέρβοι δήλωναν ότι σε λίγες ηµέρες θα είναι στην θεσσαλονίκη, ενώ έκ- 
ὕηλο ήταν το ενδιαφέρον των Συμμάχων να μάθουν εάν ϱ Ελληνικός Στρατός κινείται 
προς το Μοναστῆρι ή στράφηκε προς την θεσσαλονίκη. 

Την εποχή εκείνη η περιοχή των Γιαννιτσων ὅεν ήταν όπως είναι σήμερα. Τότε υπήρχε η 
λίµνη των Γιαννιτσών (που αποξηράνθηκε) η οποία δια του ποταμού Λουδία διοχέτευε τα 
πλεονάζοντα ύδατα στο θερµαίκό Κόλπο. Νότια της λίμνης σχηματίζονταν τα έλη του Λου- 
δία σε μήκος ὃ -- 16 χιλιομέτρων και εμπόδιζαν την ανάπτυξη σοβαρών δυνάμεων από την 
περιοχή αυτή. 


“0 εχθρός 
ὅεν ακολουθεί 
την λογική του 


αντιπάλου του 


Η Μσαχη Των Γιανν/σών. (Λαικη ΛΙθογραφ!α). 

χάρτης 4. Η Μάχη των Γιαννισων. Πηγή: Διεύθυνση Ιστορίας Στρατού. 


Μέχρι το βράδυ της 17ης Οκτωβρίου οι πληροφαρίες περί του εχθρού εξακολουθούσαν 
να είνα ασαφείς και τούτο οφειλόταν στο γεγονός ότι έλειπε Το κύριο στοιχείο συλλογής 
πληροφοριών, το Ιππικό, διότι η Ταξιαρχία έφθασε μόλις στις 18 Οκτωβρίου. Επομένως, 
η Στρατιά αποφάσισε να κινηθεί µε τον όγκο της (5 Μεραρχίες) βορείως της Λίμνης των 
Γιαννιτσών και αναπτυγμένη κατά τρόπο που να µπορεί να αντιµετωπίσει και τις τρεις πι- 
θανές περιπτώσεις, δηλαδή, είτε ο εχθρός βρισκόταν στα Γιαννιτσά, είτε πίσω από τον 
Λουδία (δυτικά του Αξιού), είτε ανατολικά του Αξιού που φαινόταν και το λογικότερο. 
Όμως, ο εχθρός ὅεν ακολουθεί τη λογική του αντιπάλου του. 0 Χασάν Ταξίν Πασάς, απο- 
φάσισε να δώσει τη µάχη στα Γιαννιτσά. Οι πιθανοί λόγοι που τον ώθησαν σ’ αυτήν την 
απόφαση είναι ότι θέλησε να υπερασπίσει τα Γιαννιτσά που ήταν η ιερή πόλη των µου- 
σουλµάνων της Μακεδονίας ή θέλησε να αποφύγει την μάχη κοντά στη θεσσαλονίκη. 

Η τοπαθεσία που κατέλαβαν οἱ τουρκικές δυνάµεις είναι ένα αντέρισµα δυτικά των Γιαν- 
νιτσών, αναπτύγµατος 10 περίπου χιλιομέτρων το οποίο κατέρχεται από το όρος Πάϊκο 
µέχρι την λίμνη και δεσπόζει του πεδινού εδάφους που εκτείνεται προς τα νότια και προς 
τα δυτικά. Μπροστά από την τοποθεσία και καθόλο το µήκος της υπήρχε ϱ μικρός ποτα- 
µός Ασπροπόταµος (παλ. ονομασία Μπαλίντζα) που δυσκόλευε την κίνηση από Δυσμών 
προς την τοποθεσία. Εάν εξαιρέσει κανείς το σοβαρό μειονέκτημα ὅτι η τοποθεσία είχε 
πίσω της, το κώλυμα του Αξιού, κατά τα άλλα ήταν εξαίρετη. Ἠταν οικονομική (χρειαζό- 
ταν λίγες δυνάμεις), στήριζε τα πλευρά της, είχε ικανοποιητικό βάθος, το δεσπόζον έδα- 
φος παρείχε εκτεταμένα πεδία βολής και έφραζε το δρόμο πρας Γιαννιτσά και θεσσαλο- 
νίκη. Σ’ αυτήν την τοποθεσία αναπτύχθηκε η 14η Τουρκική Μεραρχία ενισχυμένη. Συνο- 
λικά, διέθετε 3 συντάγματα πεζικού (9 τάγματα), 1 σύνταγμα πεδινού πυροβολικού (5 πυ- 
ροβολαρχίες), 1 ορειβατική πυροβολαρχία, 1 σύνταγμα ιππικού και λόχο μηχανικού. Στην 
Μεραρχία υπαγόταν επίσης και το Απόσπασμα Κατερίνης (4 τάγματα και 1 ίλη). Π συνο- 
λική της δύναμη ήταν 25.000 άνδρες µε 24 -- 30 πυροβόλα. 

Η προέλαση προς τα Γιαννιτσά άρχισε από το πρωί της 19ης Οκτωβρίου. Στις 09.00 οι 
εμπροσθοφυλακές των ΙΙ και ΙΙ Μεραρχιών δέχθηκαν τα πρώτα πυρά από τις τουρκικές 
προφυλακές, οι οποίες υποχώρησαν εσπευσμένα καταδιωκόµενες και η μοναδική γέφυ- 
ρα του Ασπροποτάμου καταλήφθηκε άθικτη. Η Μάχη των Γιαννιτσών είχε αρχίσει ως μά- 
χη εκ συναντήσεως. 

Μέχρι τις 11.00 τα ελληνικά τµήµατα δέχονταν τα πυρά του Τουρκικού Πυροβολικού χω- 
ρίς να έχουν την αντίστοιχη υποστήριξη. Το Ελληνικό Πυροβολικό άρχισε να βάλλει στις 
11.20, διότι δεν είχε µπορέσει να αναπτυχθεί εξαιτίας του συνωστισμού που είχε δηµι- 
ουργηθεί. Δεν μπόρεσαν επίσης να περάσουν την γέφυρα, η οποία δεχόταν πυκνά και φο- 
νικά πυρά, ούτε και να βρουν άλλο πέρασμα, στον ποταμό. Εν τω µεταξύ έφθασαν και οἱ 
άλλες δύο μεραρχίες (Ιν και ΝΙ) και ενεπλάκησαν στη µάχη, ενώ η | µεραρχία ακολου- 
θούσε. Παρόλα αυτά, µέχρι τις 6 το απόγευµα µόνο δύο συντάγματα είχαν περάσει στην 
ανατολική όχθη του Ασπροποτάμου. Η νύκτα διευκόλυνε την διάβαση και το πρωί ολό- 
Κληρη η ελληνική δύναμη είχε λάβει την επιθετική διάταξη σύμφωνα µε τις διαταγές που 
εκδόθηκαν στις 19 Οκτωβρίου. 

Στις 07.08 της 20ης Οκτωβρίου, οι ελληνικές μεραρχίες επιτέθηκαν. Προχωρώντας κάτω 
από συνεχές εχθρικό πυρ το Ελληνικό Πεζικό και οἱ Εύζωνοι άρχισαν να καταλαμβάνουν 
δια της λόγχης και κατόπιν αγώνα σώματος προς σώμα, τις εχθρικές θέσεις. Στις 11.00, 
τα πρώτα ελληνικά τμήματα μπήκαν στα Γιαννιτσά, ενώ οι Τούρκοι συμπτύσσονταν προς 


“Οι Σέρβοι 
δήλωναν 

ότι σε λίγες 
ημέρες 

θᾳ είναι στην 
θεσσαλονίκη” 

“Το Ελληνικό 
Πεζικά και οἱ 
Εύζωνοι 
καταλαμβάνουν 
ὅια της λόγχης 
τις εχθρικές 
θέσεις” 


τον Αξιό και την Θεσσαλονί- 
κη. Η υπερβολική κούραση 
Και η ραγδαία βροχή εµπόδι- 
σαν την καταδίωξη Και Οἱ µε- 
ραρχίες  διανυκτέρευσαν 
στον τόπο που µε τόσο αίμα 
είχαν καταλάβει. Οι απώλει- 
ες ανήλθαν σε 188 νεκρούς 
Και /85 τραυματίες. Οιτουρ- 
κικές απώλειες δεν είναι 
γνωστές, φαίνεται όµως ότι 
ήταν σοβαρές, εάν κρίνει 
Κανείς από την αναφορά του 
Γενικού. Στρατηγείου προς 
τον Βασιλιά και τον Πρωθυ- 
πουργό ότι «πλήθος νεκρών 
καλύπτει τα πέριξ των Γιαν- 
νισών». 0 δρόμος προς την 
θεσσαλονίκη ήταν πλέον 
ανοιχκτός. Νότια της λίμνης 
ενήργησε η ΝΙΙ Μεραρχία, το 
Απόσπασμα Κωνσταντινό- 
πουλου (2 τάγματα Ευζώ- 
νων), η. Ταξιαρχία. Ιππικού 
Και μερικά Σώματα Προσκό- 
πων Κατόπιν της διαταγής του Γενικού Στρατηγείου της 19ης Οκτωβρίου η Μεραρχία 
αποφάσισε να διαβεί τον ποταμό Λουδία και να επιτεθεί κατά των τουρκικών δυνάμεων 
που βρίσκονταν εκεί και τα οποία αποτελούνταν από τμήματα ιππικού (βλ. χάρτη 4). 

Η επίθεση επρόκειτο να αρχίσει το πρωί, αλλά οι Τούρκοι πρόλαβαν και επιτέθηκαν πρώ- 
τοι εναντίον ενός ευζωνικού τάγματος (80) που βρισκόταν στο χωριό Λιανοβέργι. Το τάγ- 
μα αντέδρασε άµεσα, ανέτρεψε τους Τούρκους και τους ανάγκασε να υποχωρήσουν προς 
το Πλατύ. 

Εν τω μεταξύ είχαν αναπτυχθεί και τα δύο συντάγματα της Μεραρχίας, τα οποία επιτέθη- 
καν, κατέλαβαν το Πλατύ και απώθησαν τον εχθρό προς την σιδηροδρομική γέφυρα του 
Λουδία, ενώ αριστερότερα µια διλοχία Ευζώνων έφθασε στην οδική γέφυρα του ποταμού. 
Μετά την σύμπτυξη των Τούρκων οι µονάδες της Μεραρχίας συγκεντρώθηκαν κοντά στο 
Πλατύ χωρίς να καταδιώξουν τον εχθρό. Βλέποντας οι Τούρκοι ότι οἱ Έλληνες δεν προ- 
χωρούσαν, αναθάρρησαν και επιχείρησαν επιθετική επιστροφή, η οποία όµως αποκρού- 
σθηκε από την βολή του πυροβολικού. Τελικά, η ΝΙἱ Μεραρχία πέρασε τον Λουδία και µέ- 
χρι το βράδυ έφθασε στην περιοχή των χωριών Αδενδρο-Βραχιά. 

Το Απόσπασμα Κωνσταντινόπουλου πέρασε επίσης τον Λουδία και έφθασε µέχρι τα Κύ- 
µινα. Το ίδιο έκανε και η Ταξιαρχία Ιππικού που διανυκτέρευσε στο Κλειδί. 

Εκτός από το επιθετικό πνεύμα των Τούρκων, θα πρέπει να σημειωθεί ότι ούτε η ΝΙἱ Με- 
ραρχία, ούτε η Ταξιαρχία Ιππικού κατεδίωξαν τον υποχωρούντα εχθρό. Πιθανώς αυτό να 


Ἡ πολική κο! σἹρατιωτική ηγεσιθ 


οφειλόταν στην καταρρακτώδη βροχή, αλλά και στην έλλειψη συντονισμού των δύο Σχη- 
µατισµών. Πάντως, εάν το είχαν κάνει θα μπορούσαν να καταλάβουν τις γέφυρες του Αξι- 
ού. Από τις 21 Οκτωβρίου οι ελληνικές δυνάµεις προχωρούν προς τον ποταμό Αξιό, όπου 
άρχισαν εργαζόµενες για να τον γεφυρώσουν και από το μεσημέρι της 24ης άρχισε η διέ- 
λευση του ποταμού, µε πρώτα τµήµατα τα Σώματα Προσκόπων, το Απόσπασμα Κωνστα- 
ντινόπουλουι, την Ταξιαρχία Ιππικού και την ΝΙΙ Μεραρχία. 

Εν τω µεταξύ ο Βενιζέλος ανησυχεί. Από τις 19 Οκτωβρίου τηλεγρἀφεί στον Κωνσταντί- 
νο: «Μετά την κατατρόπωσιν των Τούρκων εις Λουλέ Μπουργάζ, οι Βούλγαροι προελαύ- 
νουν ακράτητοι εις Τσατάλτζαν. Πιστεύεται ότι οἱ Τούρκοι µετά τας επανειληµµένας ήτ- 
τας Και την αποσύνθεση του στρατού των είναι ανίκανοι να αντιτάξουν σοβαράν αντίστα- 
σιν ουδέ εις Τσατάλτζαν. Επικειµένης ούτω πιθανώτατα ευρωπαϊκής επεµβάσεως να επι- 
σπευθώσι πάση δυνάμει ηµέτεραι στρατιωτικαί επιχειρήσεις». 


Οι Επιχειρήσεις των Συμμάχων 


: επιχειρήσεις των Συμμάχων ήταν επίσης νικηφόρες. Η κύρια προσπάθεια του Σερ- 

βικού Στρατού στράφηκε προς την Νότια Σερβία’. Στις 160 -- 11 Οκτωβρίου νίκησαν 
στην Μάχη του Κουμανόβου και στις 19 κατέλαβαν τα Σκόπια, τα Βελεσσά και το Ιστίπ. Οι 
Τούρκοι συμπτύχθηκαν στο υψίπεδο Περλεπέ-Μοναστηρίαου. Οι Σέρβοι επιτέθηκαν στις 
20 Οκτωβρίου και στις 24 διέσπασαν την τουρκική άμυνα και υποχρέωσαν τον αντίπαλό 
τους να υποχωρήσει άτακτα προς Μοναστήρι. Εκεί δόθηκε η τελευταία µάχη (1 -- 5 Νο- 
εµβρίου) που έληξε µε σερβική νίκη και παράδοση των Τούρκων. Έτσι κατέλαβαν το Μο- 
ναστήρι, ενώ στη Νότια Σερβία προχώρησαν µέχρι την Γευγελή. 
Βορειότερα και σε συνεργασία µε τους Μαυροβουνίους, κατέλαβαν το Νόβι Παζάρ και 
έφθασαν στις ακτές της Αδριατικής και στη συνέχεια στράφηκαν προς Νότο και µέχρι τις 
18 Νοεμβρίου κατέλαβαν τα Τίρανα και το Ελβασάν στην Αλβανία. Από τον Δεκέμβριο του 
1912, που ουσιαστικά είχαν εξουδετερώσει κάθε τουρκική αντίσταση, βοήθησαν τους 
Μαυροβουνίιους που πολιορκούσαν την Σκόδρα και αργότερα προχώρησαν στην Αλβανία 
µέχρι Βεράτι και Αυλώνα, όπου και σταμάτησαν διότι εν τω µεταξύ είχε φθάσει εκεί 0 
Ελληνικός Στρατός που είχε απελευθερώσει την Β. Ἠπειρο. 
Οι Βούλγαροι επιτέθηκαν µε κύρια προσπάθεια στην Αν. Θράκη, όπου και κατανίκησαν τον 
Τουρκικό Στρατό στις Μάχες των Σαράντα Εκκλησιών (9 -- 10 Οκτωβρίου) και Λουλέ 
Μπουργκάζ (16 -- 0 Οκτωβρίου) και πολιόρκησαν την Αδριανούπολη. Κατόπιν προχώρη- 
σαν προς την Κωνσταντινούπολη, αλλά αναχαιτίσθηκαν στην οχυρωμένη τοποθεσία της 
Τσατάλτζας που Καλύπτει από ξηρά την Πόλη. 
Στην Δυτ. Θράκη κατέλαβαν την Κομοτηνή Και την Ξάνθη. 
Στην Μακεδονία όπου ενεργούσε η 7η Μεραρχία υπό τον Στρατηγό Τεοντόροφ προέλα- 
σε προς Νότο, αλλά στο Σιµιτλί (µέση κοιλάδα Στρυμόνα) αποκρούσθηκε Και υποχώρησε. 
Ὅταν οι Τούρκοι απέσυραν δυνάμεις για να ενισχύσουν το Χασάν Ταξίν που αντιμετώπιζε 
τους Έλληνες, οι Βούλγαροι επανήλθαν, προχώρησαν προς Νότο Και κατέλαβαν το Σίδη- 


Η Ν. Σερβία, που σήµερα αποτελεί το κράτος των Σκοπίων, ονομαζόταν τότε Βαρδαρία (από 1ο ΝαιάαΓ - 
Αξιός). Πολύ αργότερα και για πρώτη φορά ο Τίτο την ονόµασε Μακεδονία και δημιούργησε την ομώνυμη Οµό- 
σπονδη Λαϊκή Δημοκρατία για ευνόητους λόγους. 


Ὃι 
επιχειρήσεις 
των 
Συμμάχων 
ήταν επίσης 
νικηφόρες” 


“Ευτυχώς οι 
Τούρκοι δεν 
προέβησαν σε 
καταδίωξη” 


ρόκαστρο, τις Σέρρες και την Δράμα. Όταν πληροφορήθηκαν τις νίκες του Ελληνικού 
Στρατού επέσπευσαν την κίνηση προς τη θεσσαλονίκη και εξ’ αυτού η δικαιολογημένη 
ανησυχία του Βενιζέλου. Στις 26 Οκτωβρίου πέρασαν τον ποταμό Στρυμόνα, αλλά δεν 
μπόρεσαν να φθάσουν στην θεσσαλονίκη. Τους είχε προλάβει ο Ελληνικός Στρατός, 


Το ατύχηµα της ν Μεραρχίας 
Την χαρά της νίκης των Γιαννιτσών - και ενώ ο Στρατός περνούσε τον Αξιό - ήλθε να σκιά- 
σει το ατύχηµα της Ν Μεραρχίας που ὁρούσε βόρεια της Κοζάνης. 
Η αποστολή που της είχε ανατεθεί από το Γενικό Στρατηγείο ήταν να καλύπτει σταθερά 
το αριστερό της Στρατιάς από την Δυτ. Μακεδονία και να προχωρήσει προς Βορρά (προς 
Μοναστήρι) κατά την κρίση του Μεράρχου. Στις οδηγίες τονιζόταν ότι σε κάθε περίπτω- 
ση δεν έπρεπε να εκτεθεί σε ήττα διότι δεν υπήρχαν δυνάμεις για να την ενισχύσουν. 
Έπειτα από ανεπιτυχή προσπάθεια να προχωρήσει προς Φλώρινα, η Μεραρχία βρέθηκε 
στις 23 Οκτωβρίου εγκατεστημένη αμυντικά στην περιοχή του Αμυνταίου. Τη νύχτα 23/54 
Οκτωβρίου μικρό τουρκικό τµήµα, δύναμης 190 ανδρών µε ὁ πολυβόλα, πέρασε απαρα- 
τήρητο από το αριστερό (δυτικό) της Μεραρχίας Και το πρωί προσέβαλε αιφνιδιαστικά τον 
λόχο μηχανικού. Επακολούθησε πανικός που μεταδόθηκε σε ολόκληρη την Μεραρχία µε 
αποτέλεσµα να υποχωρήσει άτακτα στην Κοζάνη. Ευτυχώς οι Τούρκοι δεν προέβησαν σε 
καταδίωξη που θα μπορούσε να έχει τραγικές συνέπειες για το αριστερό πλευρό και τα 
γώτα της Στρατιάς που ενεργούσε προς Θεσσαλονίκη. Φαίνεται όµως ότι δεν είχαν τις 
απαιτούμενες δυνάµεις διότι ταυτόχρονα αντιμετώπιζαν τους Σέρβους που κατέβαιναν 
προς το Μοναστήρι. 
Στο Γενικό Στρατηγείο, αλλά και στην Κυβέρνηση στην Αθήνα, επικράτησε µεν µεγάλη 
ανησυχία, αλλά η κατάσταση αντιµετωπίσθηκε από τον Αρχιστράτηγο µε ψυχραιμία. 0 Συ- 
νταγµατάρχης Γεννάδης, Διοικητής του ομωνύμου Αποσπάσματος, διατάχθηκε να κινηθεί 
προς Κοζάνη, να αναλάβει τη διοίκηση όλων των µονάδων που υπήρχαν στην περιοχή και 
να συγκροτήσει το Τµήµα Στρατιάς, όπως ονομάσθηκε 0 Σχηματισμός που δηµιουργήθη- 
κε. 
Τελικά, η ανασυγκρότηση και η αποκατάσταση του ηθικού επιτεύχθηκε Και µετά τον αδι- 
καιολόγητο αιφνιδιασμό και πανικό τον οποίο υπέστη η ν Μεραρχία, το µέτωπο στη Δυτι- 
κή Μακεδονία σταθεροποιήθηκε βορειοδυτικά της Κοζάνης, περιμένοντας τον όγκο της 
Στρατιάς που θα στρεφόταν µετά την κατάληψη της Θεσσαλονίκης για να αναληφθεί και 
πάλι 0 επιθετικός αγώνας προς Βορρά. 


Η Βίλλα Τοψήν σηµερα. 


Η Απελευθέρωση της θεσσαλονίκης 


πό τις 24 Οκτωβρίου, ο Ελληνικός Στρατός άρχισε να περνά τον ποταμό Αξιό και µε 

βάση την διαταγή επιχειρήσεων του Γενικού Στρατηγείου που εκδόθηκε στις 25 
Οκτωβρίου άρχισε να αναπτύσσεται για να επιτεθεί και να καταλάβει την θεσσαλονίκη. 
Στην Αθήνα ο Βενιζέλος αγωνιά και µε τηλεγράφηµά του (24 Οκτωβρίου) διαμαρτύρεται 
διότι δεν έχει πληροφορηθεί την πορεία των στρατιωτικών επιχειρήσεων. 
Στην Θεσσαλονίκη οι Πρόξενοι των Μεγάλων Δυνάμεων βλέποντας την προχώρηση του 
Ελληνικού Στρατού και θέλοντας να αποφευχθεί η διεξαγωγή της µάχης προ της πόλης, 
φοβούμενοι για τα επακόλουθα, συναντούν τον Στρατηγό Χασάν Ταξίν Πασά και τον πεί- 
θουν να παραδώσει την Θεσσαλονίκη στους Έλληνες. Έτσι, ο Τούρκος Στρατηγός στέλ- 
νει µε δύο αξιωματικούς του στις ελληνικές προφυλακές έγγραφό στο οποίο αναφέρει ότι 
αντιπροσωπεία αποτελουµένη από τον Στρατηγό Σεφήκ Πασά και τους Προξένους των 
Μεγάλων Δυνάμεων έχει εξουσιοδοτηθεί να διαπραγματευθεί µε τον Αρχηγό του Ελληνι- 
κού Στρατού. Την ίδια µέρα η αντιπροσωπεία έφθασε στο Τόψιν (γέφυρα) όπου είχε µε- 
τακινηθεί το Γενικό Στρατηγείο και υποβάλλει στον Αρχιστράτηγο τους όρους που έθετε 
ϱ Ταξίν Πασάς για την παράδοση. 
0 κυριότερος όρος ήταν να διατηρήσει ο Τουρκικός Στρατός τον οπλισμό του και να συ- 
γκεντρωθεί στο Καραμπουρνού µέχρι το τέλος του πολέμου. 
0 Κωνσταντίνος απέρριψε τους όρους και έθεσε τους δικούς του, σύµφωνα µε τους οποί- 
ους ϱ Τουρκικός Στρατός θα παρέδινε τον οπλισμό του εκτός από τους αξιωματικούς που 
θα κρατούσαν τα ξίφη των και θα θεωρούνταν αιχμάλωτοι πολέμου. Στην αντιπροσωπεία 
έδωσε προθεσµία για να απαντήσει µέχρι τις 06.060 της εποµένης (6 Οκτωβρίου) και κα- 


» ές αν  α.. 


- 
πο. Ἡ, ΕΝΟΣ φαν, εμας 


.. να εκ κννκκ. «ων τει -- ι κ. Φνέλκε μίνι ο π τ] 
αν παμαάοκις σνακ οεσχλλΟΝΙΜνς .. τοι . πεοσιτιον Θδέ δε. Ομιῶωνε α Τθμρθην 


Η παρύδοση Της θεσσολονΙκης στο Τοψίν όπως την φαντύσθηκε 0 λαΐκος ζωγράφος. 


“Ἡ κύκλωση 
των τουρκικών 
δυνάμεων 
γίνεται 

όλο και πιο 
ασφυκτική” 


“Έπειτα από 
48» χρύνια η 
θεσσαλονίκη 

ελεύθερη” 


εν Ιράν "ος ὦ στ γλ. τσ. 
Η είσοδος του Βασιλιά της Ελλάδος στη θεσσαλονίκη συνοδευοµένου απὀ Τον Δια- 
δοχο Κωνσταντίνο, µέλη Της βασιλικής οικογενείας και Το επιτελείο. 

τόπιν εξέδωσε διαταγή για να συνεχισθεί την άλλη ηµέρα η κί- 
νηση Των μονάδων της Στρατιάς προς αποκλεισμό και περίσφι- 
ξη της Θεσσαλονίκης και ανάληψη επίθεσης προς κατάληψή 
της. 

Την επομένη, η αντιπροσωπεία επανέρχεται και αναφέρει ότι 0. Κρήτες χωροφύλακες στην 
Ταξίν Πασάς αποδέχεται τον αφοπλισμό, αλλά ζητά να διατηρη- προκυμαία της θεσσαλονίκης. 
θουν 5.000 όπλα για λόγους ασφαλείας και για την εκπαίδευση 

νεοσυλλέκτων. Ο Αρχιστράτηγος απορρίπτει Και αυτούς τους όρους επιµένοντας στην 
πλήρη αποδοχή των δικών του και δίνει τρεις ώρες προθεσµία για απάντηση. 

Εν τω μεταξύ, 0 Στρατός κινείται για να καταλάβει τις θέσεις εξόρµησης, οπότε η Τα- 
ξιαρχία Ιππικού που είχε μετακινηθεί στο αριστερό πλευρό της Στρατιάς αναφέρει ότι 
σερβο-βουλγαρική φάλαγγα κινείται από το Γυναικόκαστρο προς Αποστόλους και, κατά 
πληροφορίες, πίσω της και σε απόσταση τριών ωρών πορείας κινείται προς την Όεσσα- 
λονίκη µία βουλγαρική μεραρχία. 

Στην Αθήνα η αγωνία κορυφώνεται, Τα Υπουργεία Εξωτερικών και Στρατιωτικών (ο Βενι- 
ζόλος είναι και Υπουργός των Στρατιωτικών) µε συνεχή τηλεγραφήματα ενημερώνουν το 
Γενικό Στρατηγείο για την πορεία των επιχειρήσεων των Συμμάχων και εκφράζουν φό- 
βους για την ταυτόχρονη µε τους Έλληνες άφιξη των Βουλγάρων στην θεσσαλονίκη. 
Στην θεσσαλονίκη ο Ταξίν Πασάς προσπαθεί να κερδίσει χρόνο και δηλώνει στους Προ- 
ξένους ότι επιμένει στον όρο να διατηρήσει τα 5.000 όπλα. Οι Πρόξενοι, διαβλέποντες 
κάποια τουρκική υστεροβουλία, του δηλώνουν ότι τον καθιστούν υπεύθυνο για τα επακό- 
λουθα και ειδοποιούν τον Αρχιστράτηγο για την στάση των Τούρκων. 


Όμως, η κύκλωση των τουρκικών δυνάµεων γίνεται όλο και πιο ασφυκτική και 0 Ταξίν Πα- 
σάς, αντιλαμβανόμενος το μάταιο του αγώνα αποδέχεται τελικά τους ελληνικούς όρους 
και στέλνει µε έφιππο αξιωματικό στο Γενικό Στρατηγείο έγγραφη δήλωσή του. 

Ενώ αυτά συμβαίνουν στην Θεσσαλονίκη, ο Κωνσταντίνος µε επιστολή του προς τον 
Βούλγαρο Στρατηγό Τεοντόροφ, Διοικητή της βουλγαρικής μεραρχίας, του γνωρίζει ότι η 
Θεσσαλονίκη θα καταληφθεί µέχρι το βράδυ από τον Ελληνικό Στρατό και συνεπώς η 
βουλγαρική φάλαγγα θα μπορούσε να απαλλαγεί του κόπου να κινηθεί προς την πόλη και 
να στραφεί προς άλλη κατεύθυνση όπου η παρουσία της θα ήταν πιο χρήσιµη. 

Στις 19.00 της 26ης Οκτωβρίου ο Αρχιστράτηγος έστειλε δύο αξιωματικούς (Β. Δούσμα- 
νης και |. Μεταξάς) ως εκπροσώπους του στο Στρατηγείο του Ταξίν Πασά όπου και υπέ- 
γραψαν το πρωτόκολλο παράδοσης της πόλης. Συνολικά παραδόθηκαν 1.000 αξιωματικοί 
και 25.000 οπλίτες, ενώ 70 πυροβόλα, 30 πολυβόλα και άφθονο υλικό περιήλθε στα χέ- 
ρια του Ελληνικού Στρατού. 

Έπειτα από 4852 χρόνια σκλαβιάς, η Νύμφη του Θερμαϊκού ξαναγύριζε στην αγκαλιά της 
Μητέρας-Πατρίδας, ανήµερα της εορτής του προστάτη της Αγίου Δημητρίου. 

Στις 27 Οκτωβρίου, οἱ Εύζωνοι του Κωνσταντινόπουλου και ένα τµήµα ιππικού είχαν την 
τιµή να είναι οἱ πρώτοι που μπήκαν στην πόλη, ενώ το Στρατηγείο διέταξε την | Μεραρ- 
χία να εισέλθει στην πόλη την επομένη. Γι’ αυτούς τους άνδρες που ξεκίνησαν από την 
µικρή Ελλάδα για να φθάσουν µέχρι την Θεσσαλονίκη, αυτή η ηµέρα άξιζε όσο µία ολό- 
Κληρη ζωή. 

Στις 11 το πρωί της 28ης Οκτωβρίου, ο Αρχιστράτηγος-Διάδοχος Κωνσταντίνος, µε το 
επιτελείο του, μπήκε στην Θεσσαλονίκη επικεφαλής της | Μεραρχίας. 0 λαός υποδέχθη- 
κε τους ελευθερωτές του µε ξέφρενο ενθουσιασμό, ενώ το λιμάνι ήταν γεμάτο απὀ ση- 
µαιοστολισµένα πλοία που είχαν καταφθάσει. 

Το μεσημέρι, στην εκκλησία του Αγίου Μηνά έγινε δοξολογία στην οποία παρέστι και 0 
Ράκτιβάν, ο ρς της Δικαιοσύνης, που είχε φθάσει ατμοπλοϊκώς (ο Ρακτιβάν διορί- 
σθηκε πρώτος διοικητής της 
Μακεδονίας) και κατόπιν η | 
Μεραρχία παρέλασε προ του 
Αρχιστρατήγου, υπό τις ζη- 
τωκραυγές του συγκεντρω- 
µένου πλήθους. 

Την επομένη, 29 Οκτωβρίου, 
έφθασε στην Θεσσαλονίκη 
µε ειδική αμαξοστοιχία και 0 
βασιλιάς Γεώργιος Α΄ , όπου 
τον υποδέχθηκαν ο Βενιζέ- 
λος που είχε φθάσει εν τω 
μεταξύ, ο Αρχιστράτηγος και 
οἱ λοιποί επίσημοι. Έπειτα 
µπήκε στη Θεσσαλονίκη 
έφιππος συνοδευόμενος 
από το Διάδοχο. Όταν η βα- 
0 Βασιλιας Γεωργιος Α΄ και η Βασιλισσα Όλγα στη θεσσαλονίκη. σιλική συνοδεία έφθασε στο 


“Ἡ Νύμφη του 
θερμµαϊκού 
ξαναγύριζε 
στην αγκαλιά 
της Μητέρας- 
Πατρίδας” 


"οι Βούλγαροι 
δεν 
μπορούσαν 

να χωνέψουν 
ότι έχασαν την 
θεσσαλονίκη 
για λίγες 


ώρες” 


Λευκό Πύργο, υψώθηκε η ελληνική σηµαία και χεραιτίσθηκε µε ο1 κανονιοβολισμούς. Η 
Θεσσαλονίκη ήταν πλέον Ελληνική. 

Εν τω μεταξύ, τµήµατα Προσκόπων που από τις 5 Οκτωβρίου είχαν αποβιβασθεί στην Χαλ- 
κιδική, εξουδετέρωσαν την µία µετά την άλλη τις µικρές τουρκικές φρουρές, απελευθέ- 
ρωσαν την Χαλκιδική και µέχρι τις 2/ Οκτωβρίου την Νιγρίτα και την Ελευθερούπολη. 


Η Επόμενη Ημέρα 


κτός από την εγκατάσταση των Ελληνικών Αρχών και την λειτουργία της Διοίκησης, 
ΓΕ παρουσιάστηκαν σοβαρά προβλήματα µε τους Βουλγάρους που δεν μπορούσαν να 
συνειδητοποιήσουν ότι έχασαν την θεσσαλονίκη για λίγες ώρες, 
Παρά την ελληνική ειδοποίηση προς τον Στρατηγό Τεοντόροφ (γράμμα Κωνσταντίνου), οι 
Βούλγαροι προχώρησαν προς την πόλη και στις 27 Οκτωβρίου έφθασαν στο χωριό Λητή 
από όπου µια πυροβολαρχία τους έβαλε κατά των τουρκικών θέσεων παρότι ότι είχαν εἰ- 
ὅοποιηθεί ότι οι Τούρκοι είχαν συνθηκολογήσει. 
Η βουλγαρική ενέργεια, καθώς και τα παράπονα του Ταξίν Πασά, προκάλεσαν και δεύτε- 
ρη επιστολή του Κωνσταντίνου προς Τον Διοικητή της βουλγαρικής μεραρχίας, ταυτόχρο- 
να όµως διέταξε την ΝΙΙ Μεραρχία να κινηθεί προς την Λητή και να απαγορεύσει την προ- 
χώρηση των Βουλγάρων, οι οποίοι δεν είχαν σταματήσει, πράγμα το οποίο και έγινε. Επί- 
σης, η Ελληνική Κυβέρνηση ειδοποιήθηκε για τα συμβάντα προκειµένου να προβεί σε δι- 
πλωματικά διαβήµατα για την βουλγαρική αντισυµµαχική συμπεριφορά. 
Οι Βούλγαροι διαμαρτυρήθηκαν για την απαγόρευση της εισόδου τους στην θεσσαλονί- 
κη, ισχυριζόµενοι ότι και αυτοί είχαν τα ίδια δικαιώµατα µε τον Ελληνικό Στρατό! Όταν εἰ- 
δαν ότι τελικά δεν θα το πετύχαιναν, άλλαξαν τακτική και ζήτησαν από τον Έλληνα Αρχι- 
στράτηγο να επιτρέψει την είσοδο δύο ταγμάτων για ανάπαυση, στα οποία υπηρετούσαν 
0 Διάδοχος της Βουλγαρίας Βόρις και ο αδελφός του Πρίγκηπας Κύριλλος. 
0 Αρχιστράτηγος και πάλι αρνήθηκε, οπότε ο στρατηγός Τεοντόροφ, συνοδευόμενος από 
τον υπασπιστή του και από τον διπλωματικό σύμβουλο της Βουλγαρικής Πρεαβείας στο 
Παρίσι ο οποίος υπηρετούσε ως έφεδρος αξιωματικός, παρουσιάστηκε το πρωί της 28ης 
Οκτωβρίου στον Έλληνα Αρχιστράτηγο. 0 Τεοντόροφ, επανέλαβε και πάλι την παράκλη- 
ἱ ση για την είσοδο των δύο 
ταγμάτων και δήλωσε ότι θα 
συμμορφώνονταν απόλυτα 
προς τις διαταγές του Έλλη- 
να Φρουράρχου. Τελικά δό- 
'.θηκε η έγκριση Και το µεση- 
μέρι, µετά την ελληνική πα- 
ρέλαση, παρήλασαν -- µέσα 
σε παγερή σιωπή που έδειξε 
τα αισθήματα του λαού για 
τους Βουλγάρους -- όχι τα 
δύο τάγματα, αλλά ένα ολό- 


Οι Βούλγαροι εισέρχονατι στην θεσσαλονίκη ως «φιλοξενούμενοι!» του ' | ἴ 
Ελληνικου Κρστους. Κληρο σύνταγμα κατά παρά- 


βαση της συμφωνίας. Πάντως, η σχεδόν ταυτόχρονη άφιξη των Βουλγάρων δικαίωσε από- 
λυτα όλες τις ανησυχίες του Βενιζέλου που επέµενε στην ταχεία προχώρηση προς την 
θεσσαλονίκη και ασφαλώς η επιμονή του συνετέλεσε σ’ αυτό. 

Από εκεί και πέρα και σε όλο το διάστηµα που οι Βούλγαροι ήταν «φιλοξενούμενοι» στην 
πόλη, δημιουργούσαν συνεχώς προβλήµατα και επεισόδια µε τους Έλληνες, τα οποία λύ- 
θηκαν µόνο µε τον Β’ Βαλκανικό Πόλεμο, όταν τα Βουλγαρικά τµήµατα που στάθµευαν 
εκεί αιχμαλωτίστηκαν. 

Μετά την απελευθέρωση της θεσσαλονίκης ο Αρχιστράτηγος άφησε στην πόλη δύο µε- 
ραρχίες και µε τις υπόλοιπες η Στρατιά στράφηκε προς την Δυτ. Μακεδονία και την Ἠπει- 
ρο. 

Η Φλώρινα και η Καστοριά απελευθερώθηκαν, όχι όµως και το Μοναστήρι που είχαν προ- 
φθάσει να το καταλάβουν οι Σέρβοι. 

Από την Δυτ. Μακεδονία ο Ελληνικός Στρατός πέρασε στην Βόρειο Ἠπειρο και την απε- 
λευθέρωσε. Έτσι, αποκόπηκαν οι τουρκικές δυνάμεις στην περιοχή των Ιωαννίνων, τα 
οποία έπειτα από μακρούς αγώνες απελευθερώθηκαν στις 21 Φεβρουαρίου 1919. 
Αξίζει να σημειωθεί, ότι στις αρχές Νοεμβρίου 1916, η Τουρκία βλέποντας ότι η στρα- 
τιωτική κατάσταση εξελίσσονταν ολοένα και περισσότερο εις βάρος της, ζήτησε από τους 
βαλκανικούς συμμάχους τη σύναψη ανακωχής. Οι Βούλγαροι που ομολογουμένως είχαν 
πολύ καταπονηθεί και είχαν υποστεί µεγάλες απώλειες, καθώς και οι Σέρβοι και οι Μαυ- 
ροβούνιοι, συμφώνησαν. Ο Βενιζέλος όµως µε τη σύμφωνη γνώμη του Βασιλιά και του 
Αρχιστρατήγου, δεν αποδέχθηκε, πολύ σωστά, τις τουρκικές προτάσεις. Απόμεναν πολ- 
λοί ακόµα Έλληνες, των οποίων ο Ελληνικός Στρατός έπρεπε να σπάσει τις αλυσίδες 
τους. Έτσι η Ελλάδα συνέχισε τον πόλεμο μόνη. 

Η Συνθήκη του Λονδίνου, στις 17 Μαΐου 1913, έθεσε τέρμα στον Α΄ Βαλκανικό Πόλεμο 
Και καθόρισε τα νέα σύνορα στη Βαλκανική. Η Ένωση µε την Ελλάδα που η Κρήτη είχε κη- 
ρύξει από το 1908 έγινε επί τέλους επίσηµα αποδεκτή. Δυστυχώς, η Βόρειος Έπειρος 
έμεινε τελικά εκτός των ελληνικών συνόρων, χάρη στην επιμονή της Αυστρουγγαρίας και 
της Ιταλίας που ήθελαν να δημιουργήσουν το κράτος της Αλβανίας. 

Μετά την αναχώρηση του Στρατού για την Δυτ. Μακεδονία, ο Βασιλιάς Γεώργιος έμεινε 
στη θεσσαλονίκη, όπου δολοφονήθηκε στις 9 Μαρτίου 1913, κατά την διάρκεια ενός πε- 
ριπάτου του όπως συνήθιζε να κάνει, απὀ κάποιον Αλέξανδρο Σχινά. 0 δολοφόνος συνε- 
λήφθη αµέσως, αλλά αυτοκτόνησε πηδώντας 
από το παράθυρο του Διοικητηρίου όπου είχε 
μεταφερθεί για ανάκριση. Τα αίτια της ὅολο- 
φογίας δεν έγιναν γνωστά. Πιθανολογείται 
ότι 0 Σχινάς ήταν ψυχοπαθής ή, ακόµα, πρά- 
κτορας κάποιας ξένης δύναμης. 

Από την απελευθέρωσή της Και µετά, η Θεσ- 
σαλονίκη άρχισε να αναπτύσσεται µε γορ- 
γούς ρυθμούς για να γίνει πραγματικά η Νύµ- 
φη του Θερμαϊκού όπως είναι σήµερα. 

Στα χρόνια που ακολούθησαν 0 ρόλος της ως 
πύλη των Βαλκανίων ήταν -- και είναι -- σηµα- 


: : , ι Η ελληνική σντιπροσωπεία µε επικεφαλῆς Τον Ελ. βε- 
ντικός. Υπήρξε η βάση της εξόρµησης Του νιζέλο προσέρχετοι στην Διάσκεψη του Λονδίνου. 


“Ἡ Συνθήκη 
του Λονδίνου 
17/5/1919 
έθεσε τέρμα 
στον 

Α΄ Βαλκανικό 


Πόλεμο” 


Ελληνικού Στρατού το 1913 και της Συµµαχικής Στρατιάς της Ανατολής κατά τον Α΄ Πα- 
γκόσμµιο Πόλεμο. 

Από το γνωστό «περικεχαρακωμένο στρατόπεδο Θεσσαλονίκης» ξεκίνησαν οι Σύμμαχοι 
τις επιχειρήσεις τους (1916 -- 1918), διέσπασαν τις Γερμανο-Βουλγαρικές γραμμές και 
ασφαλώς θα έφθαναν στην Κεντρική Ευρώπη εάν εν τω µεταξύ δεν υπογραφόταν η ανα- 
κωχή στο Δυτικό Μέτωπο στις 11 Νοεμβρίου 1918. 


0 Αγώνας στην θάλασσα 


ϱ Ελληνικό Πολεμικό Ναυτικό, κυριάρχησε απόλυτα στις θάλασσες και απελευθέρω- 
Τ σε τα νησιά του Αιγαίου. 0 αποκλεισμός των Τούρκων ήταν πλήρης και δεν μπόρεσαν 
να εκτελέσουν Καμιά θαλάσσια µεταφορά. Έτσι, η συμβολή του στις νίκες του Στρατού 
Ξηράς και στην απελευθέρωση της Θεσσαλονίκης ήταν αποφασιστικής σημασίας, 
Αργότερα, όταν ο Τουρκικός Στόλος επιχείρησε δύο φορές να βγει από τα Στενά του 
Ελλησπόντου στο Αιγαίο, ο Ελληνικός Στόλος µε επικεφαλής τον Ναύαρχο Κουντουριώτη 
τον καταναυµάχησε -- καιτις δύο φορές -- στην Ναυμαχία της Έλλης (3 Δεκεμβρίου 1912) 
και την Ναυμαχία της Λήμνου (5 Ιανουαρίου 1913). Έκτοτε, οι Τούρκοι δεν ξαναβγήκαν 
στο Αιγαίο και ο «Αβέρωφ», η ναυαρχίδα του Κουντουριώτη, έγινε θρύλος. 
Θρυλικό όµως έμεινε Και το κατόρθωμα του ελληνικού τορπιλοβόλου υπ’ αρ. 11 µε κυ- 
βερνήτη τον Υποπλοίαρχο Ν. Βότση. Το βράδυ της Ί8ης Οκτωβρίου 1912, όταν η Στρατιά 
προχωρούσε προς τα Γιαννιτσά, ο Βότσης µπήκε στο λιμάνι της θεσσαλονίκης αφού πέ- 
ρασε µπροστά απὀ τα τουρκικά πυροβολεία - που δεν τον αντιλήφθηκαν -- Και µε δύο τορ- 
πίλες βύθισε το τουρκικό θωρηκτό «Φετίχ-ι-Μπουλέντ» που ήταν αγκυροβολημένο στο λι- 
μάνι. 
Ένα σηµαντικό μερίδιο της μεγάλης νίκης του ᾿12, το έπαθλο της οποίας ήταν η Θεσσα- 
λονίκη, ανήκει αναμφίβολα στο Ελληνικό Πολεμικό Ναυτικό. 


“Μέγα, το της 
θαλάσσης 
κράτος 
ΘΟΥΚΥΔΙΔΗΣ” 


Το λιµσν! της θεσσολονίκης και Το θωρηκτό «Φετίχ-Ι-Μπουλεντ». (Σχέδιο θὔλεισς Φλωρσ Κουρσβία). 


Αντί Επιλόγου 


ίγες πόλεις -- λιμάνια στον κόσµο συνδυάζουν ταυτόχρονα την γεωπολιτική, γεω- 

στρατηγική και γεωοικονοµική αξία της θεσσαλονίκης. 
Η προνομιούχος θέση της αποτελεί, όπως και προηγουμένως αναφέρθηκε, την πύλη της 
Βαλκανικής Χερσονήσου. Το µεγαλύτερο µέρος κάθε είδους ὁρασατηριότητας του προς 
Βορρά βαλκανικού χώρου αρχίζει ή τελειώνει σ’ αυτήν. 
Ανάλογη σηµασία έχει Και ως προς την έννοια Δύση -- Ανατολή, αφού από την Θεσσαλο- 
νίκη περνούσε Και περνά η Εγνατία οδός που συνδέει την Αδριατική µε την Κωνσταντι- 
νούπολη Και τον Εύξεινο Πόντο. θα μπορούσε να λεχθεί ότι η θεσσαλονίκη αποτελεί το 
Κέντρο ενός γεωπολιτικού και γεωστρατηγικού σταυρού ο οποίος δεσπόζει στα Βαλκά- 
για. Γι’ αυτό στα δύο και πλέον χιλιάδες χρόνια της Ιστορίας της τράβηξε σαν μαγνήτης 
όλων των ειδών τις επιδροµές από κάθε κατεύθυνση. 
Από καθαρά στρατιωτική άποψη, η θεσσαλονίκη είναι η βάση του μεγάλου στρατηγικού 
άξονα, που από το Αιγαίο και γενικότερα από την Μεσόγειο, οδηγεί δια των κοιλάδων των 
ποταμών Αξιού και Μοράβα στην κοιλάδα του Δούναβη και στην Κεντρική και Ανατολική 
Ευρώπη, αλλά και αντίστροφα. Οι επιχειρήσεις των Συμμάχων στον Α΄ Παγκόσμιο Πόλεμο 
είναι αδιάψευστο παράδειγµα. Αυτό ακριβώς θυμόταν ο Χίτλερ και δεν τόλμησε να ξεκι- 
γήσει την εκστρατεία του στη Ρωσία πριν εξασφαλίσει το πλευρό του. Έτσι έχασε πολύ- 
τιµο χρόνο και 0 ρωσικός χειμώνας τον πρόλαβε έξω από τν Μόσχα. Είναι σαφές ότι οποι- 
αδήποτε μεγάλης κλίµακας στρατιωτική επιχείρηση, ιδίως στον κεντρικό βαλκανικό χώρο, 


Η Διεθνής Εκθεση θεσαολονίκης. 


“Ἡ θεσσαλονίκη 
δεσπόζει 
'στα Βαλκάνια” 


“Ἡ θεσσαλονίκη 
απέκτησε µια 
εκτεταμένη 
ενδοχώρα 
τεραστίου 
οικονομικού 
ενδιαφέροντος” 


επηρεάζεται άµεσα από την θεσσαλονίκη. Η πρόσφατη Νατοϊκή επιχείρηση στο Κοσυφο- 
πέδιο Και οι σημερινές ανάγκες της εκεί στρατιωτικής δύναμης που ως επί το πλείστον 
καλύπτονται από την θεσσαλονίκη, το αποδεικνύουν. 

Αλλά και η τελευταίως αναπτυσσόμενη σύγχρονη µορφή της στρατηγικής, η γεωοικονο- 
µία, εστιάζει την προσοχή της σ᾿ αυτήν την νευραλγική, από κάθε άποψη, περιοχή. 

Η διάλυση της Σοβιετικής Ένωσης άνοιξε διάπλατα τις χώρες των Βαλκανίων. Η θεσσα- 
λονίκη απέκτησε µια εκτεταμένη ενδοχώρα τεραστίου οικονομικού ενδιαφέροντος, το 
οποίο είναι στενά συνδεδεμένο µε τα παράλληλα ενδιαφέροντα της γεωπολιτικής και της 
γεωστρατηγικής,. 

Τελευταία, κυκλοφόρησαν στις ΗΠΑ σοβαρές μελέτες που εκτιμούν ότι στον 210 αι. η 
θεσσαλονίκη θα αναπτυχθεί σε τέτοιο βαθµό ώστε θα ξεπεράσει κατά πολύ και την Αθή- 
να. 

Ας είναι δοξασµένα τα πεπρωµένα της. 


Η εκκλησία του Αγ. Δημητρίου, προστότη της πόλης. 


| Πίνακας Ί. Η δύναμη των αντίπαλων βαλκανικών κρατών κατά 
| τους Βαλκανικούς Πολέμους 1912 -- 1913 


ΣΧΗΜΑΤΙΣΜΟΙ 
ΠΥΡΟΒΟΛΑ 


πο | ΙΠΠΙΚΟΥ. | 


ΣΩΜΑ-] Μερ/ [ ταξ/ [ Μερ! [ ταξ/ [μρχης] ΤΟΠΟ- | 
ΧΙΕΣ | ΧΙΕΣ | ΧίεΣ ΜΑ ΟΕ οι 


ΔΥΝΑΜΗ 
ΑΝΔΡΩΝ 


Α΄ ΣΥΜΜΑΧΟΙ 

ΕΛΛΑΔΑ 129.000 ] 1.000 
| ΣΕΡΒΙΑ 220.000 | 9.000 
| ΒΟΥΛΓΑΡΙΑ 900.000 | 5.000 


ΜΑΥΡΟΒΟΥΝΙΟ 
ΣΥΝΟΛΟ 
Β΄ ΤΟΥΡΚΙΑ 


Πηγή: Διεύθυνση Ιστορίας Στρατού 
ΠΑΡΑΤΗΡΗΣΕΙΣ: ώς. προ τρ 


(α) Έχει περιληφθεί και η ΝΙΙ Μεραρχία που συγκροτήθηκε στις 12 Δεκ. 1912 στην Ηπειρο από τις εκεί δυνάμεις. 

Η ελληνική μεραρχία κατά την συνθεσή της ήταν κατώτερη αριθμητικά της σερβικῆς, Το μισό περίπου της βουλγαρικής 
και ισοδύναμη περίπου της τουρκικής, 

(β) Από τις τουρκικές μεραρχίες, οι 22 ήταν οργανικές των σωμάτων στρατού και οι 26 ανεξάρτητες. 


Πίνακας 2. Η δύναμη του Ελληνικού Στόλου του 1912 


ΣΤΟΛΟΣ ΑΙΓΑΙΟΥ 

θωρηκτά 4 ' Αβέρωφ, Σπέτσαι, Ψαρά, ΄Ύδρα 

Αντιτορπιλικά 10 Βέλος, Σφενδόνη, Λόγχη, Νίκη, Ναυκρατούσα, 
Νέα Γενεά, Ασπίς, θύελλα, Κεραυνός, Δόξα 

Ανιχνευτικά 4 : Λέων, Αετός, Πάνθηρ, ἱέραξ 

Υποβρύχια Ί τ Δελφίν 

Τορπιλοβόλα ο σα 18 

Οπλιταγωγά Ίτ. Σφακτηρία 

Ναρκοθέτιδα 1.1. Άρης 

Ανεφοδιαστικά- 

Τορπιλοφόρα 1. τ Κανάρης 

ΜΟΙΡΑ ΙΟΝΙΟΥ 

Ατμοβόριδεςῦ 2. :. Άκτιον, Αμβρακία 

Ατμομυοδρόμωνεςῦ 4 : Αλφειός, Αχελώος, Πηνειός, Ευρώτας 

Κανονιοφόροι ἃ ἱ Αι ΒΙΑ 

ΜΟΙΡΑ ΕΥΔΡΟΜΩΝ 

Επίτακτα εμπορικά 

(εξοπλισμένα) :.. Ἑσπερία, Μυκάλη, Μακεδονία, Αθήναι, Πέλοψ, Αρκαδία κ.ά. 

Βοηθητικά :..Αιγιαλεία, Μονεμβασιά, Ναυπλία κ.ά. 


. Πηγή: Διευθυνση Ιστορίας Στρατού 
(1) Κανονιοφόροι µε ένα πυροβόλο. (2) Ατμόπλοια 


Κείμενα 
Α. Λάζαρης, 
Αντ/γος ε.α. 


Επιμέλεια 
Τ. Λουκάς 


Φωτογραφικό 
|. Μυλωνάς 


Παραγωγή 
Χρ. Κοσσίδας 


Δημιουργικό 
Χ. Παγκάλου 


Δ. Παποσπυροπούλου 


Διαχωρισμοί 


Αλφάβητο ΑΕΒΕ 


Εκτύπωση 


Ε. Σταθάτος ΑΕΒΕ 


Βιβλιοδεσία 


Βιβλιαδετική Αθηνών 

“Προς τον Λαό µου 

Αιιεραί υποχρεώσεις προς την φιλτάτην Πατρίδα, προς τους υποδούλους αδελφούς µας και προς την ανθρωπότητα επιβάλ- 
λουσιν εις το Κράτος µετά την αποτυχίαν τὠν ειρηνικών προσπαθειών του. προς επίτευξιν και εξασφάλισιν των ανθρωπίνων δι- 
παιωμάτων των υπό τον τουρχικόν ζυγόν χριστιανών, όπως δια των όπλων θέση τέρµα εις την δυστυχίαν την οποίαν οὗτοι υφί- 
στανται από τόσων αιώνων. 

Η Ελλάς πάνοπλος µετά των Συμμάχων αυτής, εμπνεοµένων υπό των αυτών αισθημάτων και συγδεοµένων δια κοινών υπο- 
χρεώσεων, αναλαμβάνει τον ιερόν αγώνα του δικαίου και της ελευθερίας των καταδυναστευοµένων λαών τής Ανατολής. 

Ο κατά ξηράν και θάλασσαν στρατός ημών εν πλήρει συναισθήσει του καθήκοντος αυτού προς το ΄Ἐθνος και την χριστιανο- 
σύνην, μνήµμων των εθνικών αυτού παραδόσεων και υπερήφανος δια την ηθικήν αυτού Ὑπεροχήν και αξίαν, αποδύεται µετά πί- 
στεως, εις τον αγώνα όπως δια του τιµίου αυτού αίματος αποδώση την ελευθερίαν εις τους τυραννουµένους. 

Η Ελλάς µετά των αδελφών συμμάχων Κρατών θα επιδιώξη πάση θυσία τον ιερόν αυτόν σκοπόν, επικαλούµενοι δε τήν αρώ- 
γήν του Ὑψίστου εν τω δικαιοτάτω τούτω αγώνι του πολιτισμού, ανακράζοµεν: ΖΗΤΩ Η ΕΛΛΑΣ. ΖΗΤΩ ΤΟ ΕΘΝΟΣ. 


Αθήναι 5 Οκτωβρίου 1912 
Το Υπυουργικόν Συμβούλιον ΓΕΩΡΓΙΟΣ 


Ελευθέριος Κ. Βενιζέλος 
Λ. Α. Κοροµηλάς 

Κ. Δ. Ραπτιβάν 

Εμμ. Ρέπουλης 

1. Δ. Τσιριμώκος 

Αλ. Ν. Διομήδης 

Ανδρ. Μιχαλακόπουλος 
Μ. Α. Στράτος” 


Πίνακας 3. Το διάγγελμα Του Βασιλιά Γεωργίου Α΄ για την κήρυξη του πολέμου. Πηγή: Διεύθυνση Ιστορίας Στρατού. 


“Πρωτόκολλον. Μεταξύ της Α.Β.Υ. του Αρχιστρατήγου του Ελληνικού στρατού καιτης Α.Ε. του .Αρχιστρατήγου του Τουρκι- 
κού στρατού συνεφωνήθησαν τα κάτωθι: 

Άρθρον Ιον. Τα όπλα των Οθωμανών στρατιωτών θα παραληφθώσι και θα τεθώσιν εν αποθήκη θα φρουρηθώσι δε υπό την 
ευθύνην του Ελληνικού στρατού. Ἐπίτου αντικειμένου αυτού θα συνταχθή ιδιαίτερον πρωτόκολλων. 

Άρθρον 2ον. Οι Οθωμανοί στρατιώται θα στρατωνισθώσι µέρος µεν εις Καραμπουρνού, µέρος δε εις τους στρατώνας πυρο- 
βολικού, τους καλουμένους Τοψίν. Θα τρέφωνται υπό των Αρχών Θεσσαλονίκης. 

Άρθριιν 3ον. Η πόλις της Θεσσαλονίκης παραδίδεται εις τον Ελληνικόν Στρατόν µέχρι της συνοµολογήσεως τῆς ειρήνής. 

Άρθρον 4ον. Πάντες οι ανώτεροι στρατιωτικοί υπάλληλοι και αξιωματικοί έχουσι το διακίωµα να διατηρήσωσι τα ξίφη των 
και να ώσιν ελεύθεροι εν Θισσαλονίκη. Ούτοι θα δώσωσι λόγων τιµής ότι δεν θα λάβωσι πλέον τα όπλα κατά του Ἑλληνικού 
στρατού Χαι των συμμάχων αυτού κατά την διάρκειαν του παρόντος πολέμου. 

Άρθρον 5ον. Απαντες οι ανώτεροι πολιτικοί βαθμούχοι και οι υπάλληλοι του Βιλαετίου θα ώσιν ελεύθεροι. 

Άρθρον 6όον. Οι χωροφύλαχες και αστυνομικοί θα φέρωσι τα όπλα αυτών. 

Άρθρον 7ον. Το Καραμπουρνού θα χρησιμεύση ὥς κατάλυµµα των αφωπλισµένων Οθωμανών στρατιωτών. Τα πυροβόλα και 
τα πολεμικά µηχανήµατατου Καραμπουρνού θα τεθώσιν εκτός χρήσεως υπότου Τουρκικού στρατού και θα παραδοθώσιν εις την 
Ἑλληνικήν δύναμιν. 

Άρθρον ἄον. Τα εν άρθρω Ιω διαλαμβανόμενα θα εκτελεσθώσιν εντώς του χρονικού ὁιαστήµατος των δύο ηµερών, αρχοµέ- 
νου από αύριον Σαββάτου 27 Οκτωβρίου 1912. Ἡ προθεσµία αύτη δύναται ακόµη να παραταθή τη συγκαταθέσει του Αρχιστρα- 
τήγου του Ελληνικού Στρατού. 

Άρθρον 9ον. Η κατάστασις αύτη θα διατηρηθή µέχρι της συνοµολογήσεως της ειρήνης, 

Άρθρον 10ον. Οι χωριφύλακες και η Οθωμανική Αστυνομία θα εξακολουθήσωσι την υπηρεσίαν αυτών µέχρι νεωτέρας απο- 
Φφάσεως. 

Ἐν Θεσσαλονίκη τη 26 Οκτωβρίου 1912. 
Οι πληρεξούσιοι της Α.Β.Υ. του Διαδόχου της Ἑλλάδος 
Β. Δούσμανης, Ἱ. Π. Μεταξάς. 
Ο Αρχηγός του Τουρκικού Στρατού Χασάν Ταξίν” 


Πίνακας 4. Το πρωτόκολλο παράδοσης Της θεσσαλονίκης. Πηγή: Διεύθυνση Ιστορίας Στρατού. 

4εν χάνοµαι στα Τάρταρα 
μονάχα ξαποσταίνω 

στη ζωή ξαναφαίνοµαι 
χαι λαούς ανασταίνω 


Κ. Παλαμάς 


